text:
ཉེ་ལམ་འདི་ག་བོད་ཀྱི་དུས་བབ་གསར་ཁང་གི་རྩོམ་སྒྲིག་པ་དོན་འགྲུབ་བཀྲ་ཤིས་ཡུ་རོབ་ནང་སྐོར་སྐྱོད་དང་བསྟུན་ཏེ། ཧྥ་རན་སིའི་རྒྱལ་ས་ཕ་རེ་སིར་རྟེན་གཞི་བྱས་པའི་ཤར་ཕྱོགས་སྐད་ཡིག་དང་སྤྱི་ཚོགས་དཔལ་ཡོན་གྱི་རྒྱལ་ཡོངས་སློབ་གཉེར་ཁང་(Institut national des langues et civilisations orientales)ཞེས་པའི་བོད་སྐད་ཡིག་སྡེ་ཚན་ནང་༼བོད་ཀྱི་གསར་འགོད་ལས་རིགས་ཀྱི་བྱུང་རིམ།༽ཞེས་པ་ངོ་སྤྲོད་གཏམ་བཤད་དང་བསྟུན་ཏེ། སློབ་ཆེན་དེ་གའི་བོད་ཡིག་སྡེ་ཚན་གྱི་འགན་འཛིན་བོད་ཀྱི་དེང་རབས་རྩོམ་རིག་མཁས་པ་ཆོས་ཉིད་དབང་མོ་(Professeure Francoise Robin)ལགས་སུ། སློབ་གླིང་དེ་གའི་བོད་ཡིག་སྡེ་ཚན་གྱི་གནས་ཚུལ་དང་འབྲེལ་ཏེ་བོད་ཀྱི་དེང་རབས་རྩོམ་རིག་སྐོར་ལ་གླེང་མོལ་བྱས།
དྲི་བ། ཐོག་མར་ཁྱོད་རང་གིས་རྒྱལ་སྤྱིའི་སྐད་ཡིག་སློབ་གྲྭ་འདིའི་བྱུང་རིམ་དང་། སློབ་གླིང་འདིའི་ནང་གི་བོད་སྐད་ཡིག་སྡེ་ཚན་གྱི་བྱུང་འཕེལ་ངོ་སྤྲོད་ཅིག་གནང་རོགས།
ལན། སློབ་གྲྭ་འདིའི་ལོ་རྒྱུས་རིང་བོ་ཞེ་དྲག་རེད། ཡུ་རོབ་ནང་གི་སྙན་གྲགས་ཆེ་ཤོས་ཀྱི་སློབ་གྲྭ་ཞིག་རེད། སློབ་གྲྭ་འདི་ཐོག་མ་ ༡༦༦༩ ལོར་བཙུགས་འདུག སྐབས་དེར་ཧྥ་རན་སི་རྒྱལ་བོའི་རིང་ལུགས་རེད། རྒྱལ་ཁབ་གཞན་ལ་དམག་དོན་དང་ཚོང་ལམ་གྱི་འབྲེལ་བ་བྱེད་པར་ལོ་ཙྭ་བ་དང་ཕོ་ཉ་གསོ་སྐྱོང་བྱེད་པའི་ཆེད་དུ་བཙུགས་པ་ཞིག་རེད། ཐོག་མ་ཊར་ཀའེ་དང་ཨཱ་རབ་སོགས་ཀྱི་སྐད་ཡིག་ནས་མགོ་འཛུགས་བྱས་ཏེ། རིམ་གྱིས་ཉི་ཧོང་གི་སྐད་དང་རྒྱ་ནག་གི་སྐད་ཡིག་ཀྱང་སློབ་ཁྲིད་བྱས་འདུག ང་ནོར་མེད་ན་བོད་ཡིག་ ༡༨༤༢ ལོར་མགོ་བཙུགས་འདུག རྒྱ་སྐད་ ༡༨༤༣ ལོར་མགོ་བཙུགས་པ་རེད། རྒྱ་སྐད་དེ་བོད་སྐད་ལས་ལོ་གཅིག་གི་རྗེས་རེད། སྐབས་དེར་སྐུ་ཞབས་(Philippe Edouard Foucaux)ལགས་ཀྱིས་ཐེངས་དང་བོར་སློབ་གྲྭ་འདིའི་ནང་བོད་ཡིག་སློབ་ཁྲིད་མགོ་བཙུགས་ཏེ། ༡༨༤༥ ལོར་ཁོས་ཐེངས་དང་བོར་བོད་ཡིག་གི་བརྡ་སྤྲོད་རིག་པ་ཧྥ་རན་སིའི་སྐད་ཡིག་ནང་བྲིས་ཏེ། ཡུ་རོབ་ནང་བོད་རིག་པའི་ཞིབ་འཇུག་སྐོར་ལ་སྟེགས་བུ་སྐྲུན་མཁན་ཐོག་མ་ཆགས་འདུག
སྐབས་དེའི་དགེ་རྒན་ཚོས་སྐད་ཡིག་ ༢༦ རེ་སློབ་ཁྲིད་བྱེད་ཀྱི་ཡོད་པ་རེད་ཟེར་བའི་བཤད་སྲོལ་ཞིག་འདུག གཅིག་བྱས་ན་སྐད་ཡིག་དེ་དག་གི་ཆུ་ཚད་མཐོན་པོ་ཞེ་དྲག་ཨེ་ཡིན་བསམ་གྱི་འདུག གང་ཡིན་ཟེར་ན། དེའི་སྔོན་ཧཱང་གྷ་རི་ནས་ཡིན་པའི་སྐུ་ཞབས་སོ་མ་ཌེ་ཀོ་རོ་སི་(Sándor Csoma de Körös 1784-1842 )ལགས་ཀྱིས་ ༡༨༣༤ ལོར་བོད་དབྱིན་ཚིག་མཛོད་བཏོན་ཚར་ཡོད་པ་རེད་ལ། བཀའ་འགྱུར་དང་བསྟན་འགྱུར་ཡང་ཧྥ་རན་སིར་བསླེབས་ཡོད། སྐབས་དེའི་བོད་ཡིག་དགེ་རྒན་གྱིས་ལེགས་སྦྱར་སྐད་ཏོག་ཙམ་ཤེས་ཀྱི་ཡོད་སྟབས། བོད་དབྱིན་ཚིག་མཛོད་དང་ལེགས་སྦྱར་སོགས་ལ་བརྟེན་ཏེ། བོད་ཡིག་ནང་གི་བཀའ་འགྱུར་བསྟན་འགྱུར་སློབ་ཁྲིད་གནང་ཡོད་ས་རེད། བཀའ་འགྱུར་བསྟན་འགྱུར་སློབ་དེབ་རེད། གཅིག་བྱས་ན་སྐབས་དེའི་སློབ་ཕྲུག་ཚོ་ནང་ཆོས་ལ་དོ་སྣང་ཡོད་རྒྱུ་རེད། གང་ཡིན་ཟེར་ན། བོད་པའི་རྡོ་རྗེ་ཐེག་པ་དེ་ཁྱད་མཚར་ཞེ་དྲག་མཐོང་གི་ཡོད་པ་རེད། གང་ལྟར། སྐབས་དེའི་བོད་ཡིག་དགེ་རྒན་ཁོ་རང་དང་ཁོ་རང་གི་རྗེས་ལ་དགེ་རྒན་གཞན་ཞིག་བཅས་ལོ་ངོ་ ༢༠ ལྷག་གི་རིང་བོད་ཡིག་སློབ་ཁྲིད་གནང་འདུག སྤྱི་ལོ་ ༡༨༦༢ ཡས་མས་ལ་(INALCO)སློབ་གྲྭ་འདིའི་ནང་དུ་བོད་ཡིག་སློབ་ཁྲིད་མཚམས་འཇོག་དགོས་བྱུང་འདུག སྐབས་དེའི་སློབ་མ་ཚོས་ཧྥ་རན་སིའི་སློབ་གྲྭ་གཞན་ནང་བོད་ཡིག་སློབ་ཁྲིད་གནང་ཡོད་ས་རེད།
དྲི་བ། ད་ལྟའི་ཆར་སློབ་གྲྭ་འདིར་སྐད་ཡིག་དང་སློབ་ཕྲུག་ག་ཚོད་ཡོད་དམ།
ལན། སློབ་གྲྭ་འདིར་རོབ་རྩིས་བྱས་ན་ད་ལྟ་སློབ་ཕྲུག་ཁྲི་གཅིག་མ་ཟིན་ཙམ་ཡོད་རྒྱུ་རེད། སྐད་ཡིག་ ༩༥ སློབ་ཁྲིད་བྱེད་ཀྱི་ཡོད་པ་རེད། གཅིག་བྱས་ན་འཛམ་གླིང་ཐོག་སྐད་ཡིག་མང་ཤོས་ཀྱི་སློབ་གྲྭ་ཞིག་ཡིན་རྒྱུ་རེད། སྡེ་ཁག་ཆེན་པོ་ ༡༠ ཡོད་པ་རེད། གྲངས་ཉུང་མི་རིགས་ཀྱི་སྐད་ཡིག་དང་སྐད་ཡིག་ཁྱིམ་ཚང་གཅིག་ཡིན་པ་དེ་ཚོ་སྡེ་ཁག་གཅིག་བཟོས་ཡོད་པ་རེད། བོད་སྐད་དེ་ལྷོ་ཨེ་ཤི་ཡའི་ཧི་མ་ལ་ཡའི་སྡེ་ཁག་ཁོངས་རེད། སྡེ་ཁག་འདིའི་ནང་ཧིན་རྡི་དང་། བོད་སྐད། བལ་ཡུལ་གྱི་སྐད། བྷང་གྷ་ལའི་སྐད། ཨུར་དྷུ། སིང་གྷ་ལའི་སྐད་སོགས་སྐད་ཡིག་ ༨ ཡོད་པ་རེད།
དྲི་བ། སློབ་གྲྭ་འདིའི་ནང་གི་བོད་ཡིག་སྡེ་ཚན་གྱི་གནས་སྟངས་ད་ལྟའི་ཆར་གང་འདྲ་ཡོད་དམ།
ལན། སྔོན་མ་ ༡༩༦༠ ལོར་བོད་པའི་མཁས་པ་གསུམ་ཐོག་མར་ཧྥ་རན་སིར་བསླེབས་པ་རེད། དེའི་ཁྲོད་ནས་དྭགས་པོ་རིན་པོ་ཆེ་སོགས་ཀྱིས་སློབ་གྲྭ་འདིར་བོད་ཡིག་སླར་གསོ་གནང་འདུག སྐབས་དེར་ཧྥ་རན་སིའི་སློབ་གྲྭ་གཞན་པའི་ནང་བོད་རིག་པའི་མཁས་པ་སི་ཊེན་(Projfessor Rolf A. Stein)སོགས་ཀྱིས་བོད་ཡིག་ཏོག་ཙམ་རེ་སློབ་ཁྲིད་བྱེད་ཀྱི་ཡོད་ས་རེད།
སློབ་གྲྭ་འདིའི་བོད་ཡིག་སྡེ་ཚན་ནང་སྐད་ཡིག་གི་ཚན་པ་ཞིག་དང་ཞིབ་འཇུག་གི་ཚན་པ་ཞིག་བཅས་ཚན་པ་གཉིས་འདྲ་བོ་རེད། སྐད་ཡིག་དེ་འཛིན་རིམ་དང་བོ་ནས་ལྔ་བའི་བར་དང་། ཞིབ་འཇུག་ནང་ཉེ་བའི་གཙུག་ལག་རབ་འབྱམས་པ་(BA)དང་། གཙུག་ལག་རབ་འབྱམས་པ་ (MA)། འབུམ་རམས་པ་(PHD)སོགས་ཡོད་པ་རེད། བོད་ཡིག་སྡེ་ཚན་འདིར་ཚུད་པར་མ་མཐར་ཡུ་རོབ་སྤྱི་ཡོངས་ཀྱི་འཛིན་རིམ་ ༡༢ ཐོན་དགོས་ཀྱི་ཡོད་པ་རེད། སློབ་གྲྭ་འདི་ནས་བོད་རིག་པའི་ཞིབ་འཇུག་པ་ཁ་ཤས་ཐོན་པ་རེད། གཅིག་བྱས་ན་ང་རང་སློབ་གྲྭ་འདིའི་ནང་ནས་འབུམ་རམས་པ་ཐོན་པ་ཐོག་མ་ཡིན་རྒྱུ་རེད། མཁས་དབང་དགེ་འདུན་ཆོས་འཕེལ་སྐོར་ལ་ཞིབ་འཇུག་གནང་མཁན་བདེ་སྦྱིན་བཟང་མོ་(Professeure Heather Stoddard)ལ་མཚོན་ནའང་སློབ་གྲྭ་འདི་ནས་བོད་ཡིག་སྦྱངས་པ་རེད། སྔོན་མ་མོ་རང་གིས་བོད་ཡིག་སྡེ་ཚན་འདིའི་མགོ་ཁྲིད་གནང་བ་རེད། སྔོན་ཆད་སློབ་གྲྭ་འདི་ནས་བོད་ཡིག་མ་གཏོགས་བོད་སྐད་ཐོག་གྲུབ་འབྲས་ཆེན་པོ་ཐོན་མི་འདུག་བསམས་སོང་། ནེ་ཁོ་ལ་(Nicolas Tournadre)སློབ་གྲྭ་འདིར་དགེ་རྒན་གནང་བ་ནས་བཟུང་བོད་སྐད་ཞེ་དྲག་ཡར་རྒྱས་ཕྱིན་ཡོད། ལྷག་པར་དུ་ཉིས་སྟོང་ལོའི་རྗེས་ནས་བཟུང་ལྗང་བུ་དང་རྒན་ཆབ་བྲག་ལྷ་མོ་སྐྱབས། ཆུང་ཚེ་རིང་། ན་ག་སངས་རྒྱས་བསྟན་དར་སོགས་བོད་པ་རང་གི་དགེ་རྒན་མང་བོ་ཞིག་གདན་འདྲེན་ཞུས་ཏེ། བོད་ཡིག་ཙམ་མིན་པར་བོད་སྐད་རང་གི་ཐོག་ལའང་ཡར་རྒྱས་ཡག་པོ་ཕྱིན་སོང་།
དྲི་བ། ད་ལྟ་ཧྥ་རན་སིའི་སློབ་གྲྭ་གཞན་ནང་བོད་ཡིག་སློབ་ཁྲིད་དང་བོད་རིག་པའི་ཞིབ་འཇུག་མཁས་པ་ཡོད་དམ།
ལན། ངས་བསམས་ན་ཡུ་རོབ་ནང་གི་བོད་རིག་པའི་མཁས་པ་མང་ཤོས་ཧྥ་རན་སི་ཡིན་རྒྱུ་རེད། བོད་རིག་པའི་མཁས་པ་མཱ་ཐེའུ་ཁཱབ་སི་ཊིན་(Mathew Kapstein)དང་། རྒྱལ་སྤྱིའི་བོད་རིག་པ་ཞིབ་འཇུག་ཚོགས་པའི་ཚོགས་ཙོ་ཅྭར་ལེ་སི་རཱམ་བྷལ་(Charles Ramble)གཉིས་ལ་མཚོན་ན། སློབ་གྲྭ་གཞན་པའི་ནང་རབ་འབྱམས་པ་དང་འབུམ་རམས་པའི་དགེ་རྒན་གནང་གི་ཡོད་པ་རེད། ཧྥ་རན་སིའི་རྒྱལ་ཡོངས་ཞིབ་འཇུག་ཁང་དུ་ཞིབ་འཇུག་པ་ ༡༧༠༠༠ ཙམ་ཡོད་པ་རེད། བོད་དང་འབྲེལ་བ་ཡོད་པའི་ཚོགས་པ་གསུམ་ཡོད། ད་ལྟ་རྒན་ཡོལ་ཐོན་ཟིན་པའི་མཁར་རྨེའུ་བསམ་གཏན་ཡང་སྔོན་མ་ཞིབ་འཇུག་ཁང་དེའི་ནང་གི་ཞིབ་འཇུག་པ་རེད། བོད་ཀྱི་སྔགས་པའི་སྐོར་ལ་ཞིབ་འཇུག་གནང་མཁན་ནེ་ཁོ་ལ་སེ་ལེ་(Nicholas Sihle)ཡང་དེ་གའི་ཞིབ་འཇུག་པ་རེད།
ང་ཚོ་མི་སྐོར་ཞིག་གིས་ ༢༠༡༢ ལོར་ཧྥ་རན་སིའི་བོད་རིག་པའི་ཞིབ་འཇུག་ཚོགས་པ་ཟེར་བ་ཞིག་བཙུགས་པ་ཡིན། ལོ་གཅིག་ལ་ཐེངས་དྲུག་བདུན་རེར་འཛོམས་ཏེ་བགྲོ་གླེང་བྱེད་ཀྱིན་ཡོད། ན་ནིང་བོད་ནང་ནས་པདྨ་ཚེ་བརྟན་སྐད་བཏང་པ་རེད། ཐེངས་རྗེས་མར་ཨུ་རུ་སུའི་སྐད་ཀྱི་དགེ་རྒན་ཆེན་མོ་ཞིག་སྐད་གཏང་རྒྱུ་ཡིན། ཁོ་རང་གིས་མཁས་དབང་དགེ་འདུན་ཆོས་འཕེལ་དང་དེབ་ཐེར་སྔོན་པོ་དབྱིན་ཡིག་ནང་སྒྱུར་མཁན་ཨུ་རུ་སུའི་བོད་རིག་པ་བ་ནེ་ཁོ་ལ་སི་རོ་རིག་(Nicholas Roerich)དང་བོད་ཀྱི་འབྲེལ་བའི་སྐོར་ལ་གཏམ་བཤད་གནང་རྒྱུ་རེད། བརྗོད་གཞི་འདི་ཧ་ཅང་གལ་ཆེན་པོ་རེད། ཁོ་རང་གི་བུ་ཡང་བོད་རིག་པའི་ཞིབ་འཇུག་པ་རེད། ཁོ་རང་གིས་བོད་ཀྱི་སྒྲུང་རིང་༼གཙུག་གཡུ། ༽རྩོམ་པ་པོ་གླང་བདུན་དཔལ་འབྱོར་ལགས་ཨུ་རུ་སུར་གདན་འདྲེན་ཞུས་བ་རེད།
དྲི་བ། ཁྱོད་རང་བོད་རིག་པའི་ཞིབ་འཇུག་པ་ཞིག་ཡིན་པའི་ངོས་ནས་བོད་པའི་སྐད་ཡིག་རིག་གཞུང་དེ་མི་རིགས་གཞན་ནང་ཁྱབ་སྤེལ་བྱེད་པར་ཐབས་ལམ་ཡག་ཤོས་གང་འདྲ་མཐོང་གི་ཡོད།
ལན། སྤྱིར་བཏང་ཕྱི་རྒྱལ་བ་ཚོས་བོད་ཡིག་སྦྱོང་ཁག་པོར་མཐོང་གི་ཡོད་པ་རེད། འོན་ཀྱང་དགའ་དགོས་པ་ཞིག་ལ། འབར་མ་ལ་མཚོན་ན་མི་གྲངས་ས་ཡ་ ༥༠ མ་ཟིན་ཙམ་ཡོད་པ་རེད། ཡུ་རོབ་ལུང་བ་ཡོངས་རྫོགས་ནང་འབར་མའི་སྐད་ཡིག་སྦྱོང་ས་ ༣ མ་གཏོགས་ཡོད་པ་མ་རེད། བོད་ཡིག་ཡུ་རོབ་ཀྱི་སློབ་གྲྭ་ཆེན་མོ་མང་བོའི་ནང་ཡོད་པ་རེད། ནུབ་ཕྱོགས་ཀྱི་བོད་ཡིག་སྦྱོང་མཁན་ཚོ་ལ་མཚོན་ན། བོད་ཡིག་སྦྱང་ན་ཚོང་གི་ཁེ་ཕན་དང་ལས་ཀའི་ཁེ་ཕན། མཐོང་དང་ཆ་འཇོག་གི་ཁེ་ཕན་གང་ཡང་ཡོད་པ་མ་རེད། ཡིན་ནའང་ཕྱི་རྒྱལ་བ་དེ་ཚོས་སྦྱོང་གི་ཡོད་པ་རེད། འདི་ནང་བའི་ཆོས་ཀྱི་བཀའ་དྲིན་རེད། ངས་བསམ་བློ་བཏང་ན་བོད་གཞུང་གིས་ཀྱང་ཕྱི་རྒྱལ་བ་ཚོར་བོད་ཡིག་ཁྲིད་ཐབས་སྐོར་ལ་འཆར་གཞི་ཞིག་བཟོ་དགོས་པ་རེད་བསམ་གྱི་འདུག འདི་ཕྱི་རྒྱལ་ཁག་གི་བོད་རིགས་གཞོན་སྐྱེས་དེ་ཚོར་ཡང་ཕན་ཐོགས་ཞེ་དྲག་ཡོད་པ་རེད།
དྲི་བ། ཆོས་ཉིད་དབང་མོ་ཁྱེད་རང་ཐོག་མ་བོད་པ་དང་བོད་པའི་རིག་གཞུང་ལ་འབྲེལ་བ་ཆགས་སྟངས་སྐོར་ངོ་སྤྲོད་ཅིག་གནང་ན་འགྲིག་གམ།
ལན། ང་རང་གིས་སློབ་གྲྭ་ཆེན་མོའི་སྐབས་སུ་ཕ་མའི་རེ་འདོད་ལྟར་ཚོང་ལས་སྦྱངས་པ་ཡིན། སློབ་གྲྭ་ཐོན་རྗེས་སི་ཁོ་ཌི་ལན་ཌི་(Scotland) ས་ཁུལ་ཆུང་ཆུང་ཞིག་ལ་སོང་ནས་ཞབས་ཞུ་མའི་ལས་ཀ་བྱས་པ་ཡིན། དེའི་རྗེས་ལ་ཨའེ་སི་ལན་ཌི་(Iceland)ལ་སོང་ནས་ཞིང་ཁ་ལས་པ་ཡིན། སྐབས་དེར་ངས་དེབ་ཅིག་གི་ནང་ནས་ཧི་མ་ལ་ཡའི་བྱང་རྒྱུད་ཀྱི་གཟིག་གི་སྐོར་མཐོང་སོང་། དེབ་དེ་བརྒྱུད་ནས་ང་བལ་ཡུལ་དུ་འགྲོ་འདོད་སྐྱེས་སོང་། ༡༩༩༢ ལོར་ང་བལ་ཡུལ་ཨཱ་ན་པུར་ན་ལ་ཕྱིན་ཏེ། ངས་ད་ལྟ་གསལ་བོར་དྲན་གྱི་འདུག ང་ལུང་བ་དེར་རྐང་བ་བརྒྱབ་ནས་ཡར་ཕྱིན་སྐབས་རི་འདབས་སུ་ལྗོན་ཤིང་མང་བོ་འདུག ག་ལེར་ཤིང་སྡོང་དེ་ཚོར་ལོ་མ་དང་ཡལ་ཀ་སྐམ་པོ་མཐོང་ཡོང་གི་འདུག ང་དེ་ལ་སེམས་པ་ཤོར་སོང་། མི་ལ་སྐད་ཆ་དྲས་ན་ནང་བའི་ས་ཆ་རེད་ཟེར་གྱི་འདུག རྗེས་སུ་ཕྱིར་ཧྥ་རན་སིར་ལོག་མ་ཐག་ཨེན་ནལ་ཁོ་སློབ་གྲྭ་(INALCO)འདིར་ཐོ་བརྒྱབ་སྟེ་བོད་སྐད་སྦྱོང་མགོ་བཙུགས་པ་ཡིན། དེའི་རྗེས་ལ་ཏཱ་ལའི་བླ་མ་ཧྥ་རན་སིའི་ལྷོ་ཕྱོགས་ལ་ཕེབས་པར་ང་ཕྱིན་པ་ཡིན། ཏཱ་ལའི་བླ་མས་སྐབས་དེར་སྤྱོད་འཇུག་ཆེན་མོ་གསུངས་སོང་། སྟོང་ཉིད་དང་རྟེན་འབྲེལ་དེ་ཚོར་ང་ཧང་སང་སོང་། ༡༩༩༤ ལོར་ང་སོག་ཡུལ་བྷུ་རི་ཡ་ཐི་བརྒྱུད་ནས་བོད་ནང་ལ་ཕྱིན་ཏེ་བོད་ལྗོངས་སློབ་གྲྭ་ཆེན་མོར་ལོ་གཅིག་ལ་བོད་ཡིག་སྦྱངས་པ་ཡིན།
དྲི་བ། ཁྱེད་གིས་སློབ་གྲྭ་འདིའི་ནང་ནས་བོད་ཀྱི་དེང་རབས་རྩོམ་རིག་ཐོག་འབུམ་རམས་དམ་བཅའ་བཞག་པ་རེད། བོད་ཀྱི་དེང་རབས་རྩོམ་རིག་དེ་དུས་མཚམས་གང་ནས་ངོས་འཛིན་གནང་གི་ཡོད།
ལན། ངས་བོད་པའི་དེང་རབས་རྩོམ་རིག་ལ་ལྟ་དགོས་པའི་རྒྱུ་མཚན་གཙོ་བོ་དེ། དེང་རབས་རྩོམ་རིག་གི་ནང་ནས་ད་ལྟའི་བོད་ཀྱི་སྤྱི་ཚོགས་ཧྲིལ་བོ་ལ་ལྟ་ཐུབ་ཀྱི་འདུག བོད་ནང་སྨྲ་བརྗོད་རང་དབང་དང་ཆོས་དད་རང་དབང་མེད་སྟབས། དེང་རབས་རྩོམ་རིག་དང་གླུ་གཞས་སོགས་ལས་བོད་ནང་གི་བོད་མིའི་བསམ་བློ་རྟོགས་ཐུབ་ཀྱི་འདུག བོད་ཀྱི་དེང་རབས་རྩོམ་རིག་དེ་དོན་འགྲུབ་རྒྱལ་ནས་མགོ་འཛུགས་ཀྱི་ཡོད། དགེ་འདུན་ཆོས་འཕེལ་གྱི་སྙན་ངག་དེ་ཚོ་སྲོལ་རྒྱུན་དང་དེང་རབས་གཉིས་ཀྱི་བར་ན་ཡོད་པ་ཞིག་རེད། ང་ཁོང་གི་སྙན་ངག་ལ་ཧ་ཅང་དགའ་བོ་ཡོད།
དྲི་བ། བོད་པའི་དེང་རབས་རྩོམ་རིག་ནང་བོད་པའི་རིག་གཞུང་དང་བོད་པའི་ཁྱད་ཆོས་འདུག་གམ།
ལན། བོད་པའི་དེང་རབས་རྩོམ་རིག་དེ་རྒྱ་ནག་ལ་དཔེ་བལྟས་པ་རེད་བསམ་གྱི་འདུག རྒྱ་ནག་གིས་ཀྱང་ནུབ་ཕྱོགས་ལ་དཔེ་བལྟས་པ་རེད། བོད་པའི་དེང་རབས་རྩོམ་རིག་ནང་དུ་བོད་པའི་ཁྱད་ཚོས་མཐོང་ཁག་པོ་རེད། ཡིན་ནའང་འཛམ་གླིང་གི་རིག་གནས་ཚང་མ་ལ་འདྲ་བའི་ཆ་ཞིག་ཡོད་པ་རེད། སྲོལ་རྒྱུན་ཡོངས་རྫོགས་ལ་ས་ཁུལ་དང་མི་རིགས། ཡུལ་སྲོལ་གོམ་གཤིས་སོགས་ཀྱི་ཐུན་མོང་མ་ཡིན་པའི་ཁྱད་ཆོས་ཡོད་པ་དང་། དེང་རབས་ཚང་མར་ཐུན་མོང་མ་ཡིན་པའི་ཆ་དེ་བརླག་ཚར་ཡོད། ཡིན་ནའང་བོད་ཀྱི་དེང་རབས་རྩོམ་རིག་ལ་ཁྱད་ཆོས་གཅིག་ག་རེ་འདུག་ཟེར་ན། བརྗོད་བྱའི་ཐད་ནས་བོད་མི་རིགས་ཀྱི་གནད་དོན་དང་། སོ་སོའི་ས་གནས་ཀྱི་གནད་དོན་ཤུགས་ཆེན་པོ་བྱེད་ཀྱི་འདུག ཕྱི་རྒྱལ་གྱི་དེང་རབས་རྩོམ་རིག་དང་། ལྷག་པར་དུ་ཧྥ་རན་སིའི་རྩོམ་ཡིག་ལ་དེ་འདྲ་ཡོད་པ་མ་རེད། བོད་པའི་རྩོམ་པ་པོ་དང་རྩོམ་ཡིག་གིས་འགན་ཆེན་པོ་འཁུར་གྱི་འདུག དེ་ཡག་པོ་ཡིན་མིན་ངས་ཤེས་ཀྱི་མེད།
རྨ་ལྷོ་སོག་རྫོང་གི་རྩོམ་པ་པོ་བདེ་སྐྱིད་སྒྲོལ་མ་ལ་མཚོན་ན་ང་རང་ཆེས་དགའ་སའི་རྩོམ་པ་པོ་ཞིག་ཡིན། གང་ཡིན་ཟེར་ན། ང་མོ་རང་གི་རྩོམ་ཡིག་ལ་དགའ་བ་ཙམ་མ་རེད། མོ་རང་གི་རང་གཤིས་དང་སྒྱུ་རྩལ་གྱི་སེམས་ཁམས་ལ་དགའ་བོ་ཡོད། མོ་རང་གི་༼ ཨ་མའི་ཟེའུ ༽དེ་ངས་ཧྥ་རན་སིའི་སྐད་དུ་བསྒྱུར་ཡོད། བདེ་སྐྱིད་སྒྲོལ་མའི་བརྩམས་སྒྲུང་དེ་ཚོའི་ནང་ཁོར་ཡུག་དང་མི་སྣ་ཞིབ་འབྲི་བྱས་པ་ཧ་ལས་པ་རེད། མོ་རང་གིས་ཐབ་ཚང་ནང་གི་གནས་ཚུལ་ཞིག་བྲིས་ཡོད་པ་དེ་སྐྱེས་པ་སུ་གང་གིས་ཀྱང་འབྲི་མི་ཐུབ་པ་ཞིག་རེད། མོ་རང་བོད་པའི་བུད་མེད་ཀྱི་གནད་དོན་དེ་རྩོམ་རིག་གི་གར་སྟེགས་སྟེང་སྐྱེལ་མཁན་ཐོག་མ་རེད་བསམ་གྱི་འདུག ཡིན་ནའང་མོ་རང་བུད་མེད་ཐོབ་ཐང་རྩོད་ལེན་པ་མ་རེད། གལ་སྲིད་མོ་རང་བུད་མེད་ཀྱི་ཐོབ་ཐང་རྩོད་ལེན་པ་ཞིག་ཡིན་ན། ཞི་འཇམ་པ་དང་ཐབས་མཁས་པོའི་ཐོག་ནས་རྩོད་མཁན་དེ་རེད།
དྲི་བ། བོད་ནང་གི་དེང་རབས་རྩོམ་རིག་གི་ད་ལྟའི་གནས་སྟངས་གང་འདྲར་མཐོང་གི་ཡོད།
ལན། བོད་ནང་རྩོམ་འབྲི་མཁན་མང་བོ་ཞེ་དྲག་རེད། ལྷག་པར་དུ་སྙན་ངག་པ་མང་བོ་རེད། གཅིག་བྱས་ན་མི་འབོར་ལ་དཔག་པའི་བོད་དེ་འཛམ་གླིང་གི་སྙན་ངག་པ་མང་ཤོས་ཡིན་རྒྱུ་རེད། དེ་ག་རེ་བྱས་ཏེ་བྱུང་བ་རེད་ཟེར་ན། བོད་མི་ཚོ་སྙན་ངག་གི་འཇིག་རྟེན་དུ་བསྡད་ཡོད་པ་རེད། བོད་ནང་གི་ཡི་གེ་མི་ཤེས་མཁན་འབྲོག་པ་དང་ཞིང་བ་ཚོས་ཀྱང་སྙན་ངག་དང་སྒྲུང་། གླུ་གཞས་མང་བོ་བློ་ཐོག་ན་ཡོད་པ་རེད། དེ་བོད་མི་ཚོ་སྡོད་སའི་ཁོར་ཡུག་དང་འཚོ་བ་རོལ་སྟངས་ཀྱིས་སྙན་ངག་ལ་གྲོགས་བྱས་ཡོད་པ་རེད། ཡིན་ནའང་བོད་པའི་སྙན་ངག་པ་དེ་ཚོའི་ཁྲོད་དུ་སྒྲུང་གཏམ་འབྲི་མཁན་ཁ་ཤས་མ་གཏོགས་རྩོམ་པ་པོ་ཉུང་ཉུང་རེད། ཉིས་སྟོང་ལོ་ཡས་མས་ནས་སྒྲུང་གཏམ་ཡག་པོ་འབྲི་མཁན་ཡང་ཐོན་ཐུབ་ཡོད་པ་མ་རེད། ཨ་སྨྱོན་བཀྲ་ཤིས་དོན་འགྲུབ་དང་སྟག་འབུམ་རྒྱལ། ཚེ་རིང་དོན་འགྲུབ་ཁོ་རང་ཚོའི་རྗེས་ལ། མི་རབས་གསར་བའི་ནང་གི་བརྩམས་སྒྲུང་རྩོམ་པ་པོ་དེ་ཚོ་གང་དུ་ཕྱིན་པ་རེད།
ལོ་རབས་བརྒྱད་ཅུ་དགུ་བཅུ་དེ་བོད་པའི་སྙན་ངག་གི་དུས་རབས་ཆགས་པ་རེད། ཡིན་ནའང་སྙན་ངག་དེ་ཞེ་དྲག་བརྟན་པོ་ཡོད་པ་མ་རེད། སྐབས་དེའི་སྙན་ངག་པའི་ཁྲོད་དུ་རྩོམ་པ་པོ་ཚད་ལྡན་མང་བོ་ཞིག་བྱུང་ཐུབ་ཡོད་པ་མ་རེད། ངས་བསམ་བློ་བཏང་ན། རྩ་བའི་ཆ་ནས་བོད་པའི་འཚོ་བ་རོལ་སྟངས་ལ་འགྱུར་བ་ཆེན་པོ་ཞིག་ཕྱིན་ཏེ་སྒྲུང་དང་སྙན་ངག་གི་ཞིང་ཁམས་ཉམས་ཆག་ཕྱིན་པ་དང་། དྲ་རྒྱ་དང་བརྡ་འཕྲིན་དར་བ་ནས་རྩོམ་འབྲིའི་ཁ་ཕྱོགས་ཀྱང་འགྱུར་བ་ཡིན་སྲིད་མོད། གཙོ་བོ་བོད་པའི་སྙན་ངག་པ་དེ་ཚོའི་ཤེས་ཡོན་ཆུ་ཚད་དང་བརྩོན་འགྲུས་གཉིས་ཐད་ནས་འདང་གི་ཡོད་པ་མ་རེད་བསམ་གྱི་འདུག ཁྱོད་ཀྱིས་བསམ་བློ་ཐོངས་དང་། བདེ་སྐྱིད་སྒྲོལ་མ་ལྟ་བུ་ལོ་ངོ་ཉི་ཤུ་ནས་སུམ་ཅུར་རྒྱུན་སྐྱོང་ཐུབ་མཁན་སུ་འདུག
དྲི་བ། དེང་སྐབས་བོད་ཕྱི་ནང་གཉིས་སུ་གློག་བརྙན་བཟོ་མཁན་མང་བོ་ཞིག་འཐོན་ཡོང་གི་འདུག བོད་ནང་ནས་བཟོས་པའི་གློག་བརྙན་རེ་ཟུང་རྒྱལ་སྤྱིའི་གློག་བརྙན་དུས་སྟོན་དེ་འདྲའི་ཐོག་སྟོན་ཐུབ་པ་བྱུང་ཡོད་པ་རེད།
ལན། ང་བློ་ཕམ་པ་ཞིག་ལ། བོད་པའི་རྩོམ་པ་པོའི་ནང་དུ་ཆེད་ལས་པ་ཉུང་ཉུང་རེད། ལས་ཞོར་རྩོམ་འབྲི་བ་རྐྱང་རྐྱང་རེད། ལྷག་པར་དུ་བཙན་བྱོལ་སྤྱི་ཚོགས་ནང་དུ་ཆེད་ལས་རྩོམ་པ་པོ་ཧ་ལམ་ཡོད་པ་མ་རེད། རིགས་གཅིག་རྐང་འཛིན་པ་དེ་བས་ཀྱང་མི་འདུག བོད་ཀྱི་རྩོམ་པ་པོ་ཚོས་སྙན་ངག་འབྲི་གི་རེད། བརྩམས་སྒྲུང་འབྲི་གི་རེད། ཚོང་རྒྱག་གི་རེད། ལོ་རྒྱུས་འབྲི་གི་རེད། ད་ལྟ་གློག་བརྙན་བཟོ་མཁན་ཆེད་ལས་པ་རེ་གཉིས་འདུག དཔེར་ན། པདྨ་ཚེ་བརྟན་དང་། ཟོན་ཐར་རྒྱལ། གདུགས་དཀར་ཚེ་རིང་སོགས་ཡག་པོ་འདུག གདུགས་དཀར་ཚེ་རིང་གིས་ད་ལྟ་དངོས་བྱུང་གློག་བརྙན་༼ ལོ་བརྒྱ། ༽ཟེར་བ་ཞིག་བཟོ་བཞིན་འདུག དེ་ཧ་ཅང་ཡག་པོ་འདུག རྒྱལ་སྤྱིའི་སྡིངས་ཆའི་ཐོག་ཕྱིན་ན། ཆེད་ལས་པ་མིན་ན་ཡ་བྱེད་མཁན་རེག་གི་མ་རེད། ཁྱོད་རང་ཚོས་ད་དུང་ག་ལེར་རྩེད་མོ་རྩེད་ཨཱ་ལབ་ཀྱི་རེད།
དྲི་བ། བོད་པའི་དེང་རབས་རྩོམ་རིག་གི་སྒྱུ་རྩལ་གྱི་ཚད་གཞི་དེ་ག་འདྲ་ཞིག་ལ་མཐོང་གི་ཡོད།
ལན། ཚད་མཐོ་བོ་ཧང་སང་དགོས་པ་རེད། དེ་ཁྱོད་རང་ཚོའི་སྒྱུ་རྩལ་རིག་གནས་ཀྱི་ལོ་རྒྱུས་རྒྱུན་རིང་བའི་བཀའ་དྲིན་རེད། སྒྱུ་རྩལ་དེ་རི་མོ་ཞིག་ཡིན་ན། བོད་པའི་རྩོམ་རིག་སྒྱུ་རྩལ་ལ་སྔོན་མ་ནས་སྐྱ་ཐིག་ཚད་དང་ལྡན་པ་ཞིག་བྲིས་ཡོད་པ་རེད། ལྷག་པར་དུ་བོད་པའི་བརྩམས་སྒྲུང་དང་གློག་བརྙན་གྱི་སྒྱུ་རྩལ་དེ་ཚད་མཐོ་བོ་ཞེ་དྲགས་རེད། གློག་བརྙན་ལ་མཚོན་ན་ལོ་ཁ་ཤས་ནང་རྒྱལ་སྤྱིའི་ཚད་གཞིར་བསླེབས་པ་རེད། དེ་ངས་གོང་དུ་བཤད་པ་ལྟར་བོད་པའི་ཁོར་ཡུག་དང་རིག་གནས་ལ་འབྲེལ་བ་ཡོད་པ་རེད། གཉིས་པ་རྩོམ་པ་པོ་ཁོ་རང་ཚོའི་གཤིས་ཀའི་ཐོག་ནས་ཡོང་གི་ཡོད་པ་རེད་བསམ་གྱི་འདུག ང་རང་གིས་བལྟས་ན་རིག་གནས་གསར་བརྗེ་བྱུང་བའི་རྗེས་ལ་བོད་པའི་རྩོམ་རིག་ཟེར་ན་འདྲ་རྩོམ་པ་པོ་ཟེར་ན་འདྲ་འཕེལ་རིམ་གསུམ་བྱུང་བ་རེད། ཐོག་མ་སྙན་ངག་དང་བསྟོད་རྩོམ་ཤུགས་ཆེན་པོ་རེད། དེའི་རྗེས་ལ་བརྩམས་སྒྲུང་དང་དཔྱད་རྩོམ་ཏོག་ཙམ་བྱུང་བ་རེད། ད་ལྟ་འབོལ་རྩོམ་དང་གློག་བརྙན་ཐོག་ལ་འཕེལ་རྒྱས་འགྲོ་བཞིན་འདུག་བསམ་གྱི་ཡོད།
དྲི་བ། ཁྱོད་རང་གིས་བོད་པའི་རྩོམ་ཡིག་ཁ་ཤས་ཧྥ་རན་སིའི་སྐད་ཡིག་ནང་བསྒྱུར་བ་ཡིན་གསུངས་སོང་། དེ་ཚོར་ཧྥ་རན་སིའི་མི་མང་ནང་གདེང་འཇོག་གང་འདྲ་འདུག
ལན། ངས་མང་བོ་བསྒྱུར་ཐུབ་མ་སོང་། དེ་ཚོར་དགའ་བོ་བྱེད་མཁན་ཡོང་གི་འདུག ཡིན་ནའང་ཁོ་ཚོ་བོད་པར་དགའ་བོ་བྱེད་མཁན་དེ་ཚོ་རེད། དེས་ངའི་ཡིད་ཚིམ་གྱི་མི་འདུག ངའི་རེ་བ་བོད་དོན་རྒྱབ་སྐྱོར་བ་ལས་བརྒལ་ཏེ་ཧྥ་རན་སིའི་མི་མང་ནང་ཤུགས་རྐྱེན་ཐེབས་ན་བསམ་གྱི་འདུག ང་རང་གི་རེ་བ་གཅིག་འགྲུབ་པ་དེ་ངས་བོད་ཀྱི་རྩོམ་རིག་ཧྥ་རན་སིའི་སྐད་ནང་མ་བསྒྱུར་སྔོན་ལ། བོད་པར་ནང་བའི་ཆོས་མ་གཏོགས་རྩོམ་རིག་དང་རྩོམ་པ་པོ་ཡོད་པ་ཧ་གོ་མཁན་ཡོད་པ་མ་རེད། ལྷག་པར་དུ་བཙན་བྱོལ་ནང་མ་གཏོགས་བོད་ནང་དུ་དོ་སྣང་བྱེད་ས་གང་ཡང་ཡོད་པ་མ་རེད་བསམ་བསྡད་ཡོད་པ་རེད། ངས་ཁོ་ཚོར་ཁྱོད་རང་ཚོས་བོད་ལ་དགའ་བོ་བྱེད་རྒྱུ་ཡིན་ན། ད་ལྟའི་བོད་དང་བོད་མིར་དགའ་བོ་བྱེད་དགོས་པ་རེད་མ་གཏོགས་གུ་རུ་རིན་པོ་ཆེ་སོགས་ད་ལྟ་ཡོད་པ་མ་རེད་ལབ་ཀྱི་ཡོད།
དྲི་བ། ཁྱོད་ལ་བོད་པའི་རྩོམ་ཡིག་རིག་གཞུང་ཐོག་མ་འོངས་པར་འཆར་གཞི་གང་འདྲ་ཡོད།
ལན། བློ་ཕམ་པ་ཞིག་ལ་ང་ལ་འཆར་གཞི་མང་བོ་ཡོད་ཀྱང་དུས་ཚོད་ཡོད་པ་མ་རེད། ངས་ད་ལྟ་ཚེ་རིང་དོན་འགྲུབ་ཀྱི་བརྩམས་སྒྲུང་༼ རླུང་དམར་འུར་འུར༽ དང་། ལྷ་བྱམས་རྒྱལ་གྱི་༼བོད་པའི་གཅེས་ཕྲུག༽སྒྱུར་བཞིན་ཡོད། གཅིག་བྱས་ན་ ༼ང་ཡི་ཨ་ཕ་གཉིས།༽བསྒྱུར་དགོས་བསམ་ཡོད། ལོ་ཁ་ཤས་སྔོན་ནས་ཨ་མདོའི་སྐད་སློབ་དེབ་ཅིག་འབྲི་བཞིན་ཀྱང་ད་དུང་ཚར་མ་སོང་། ངས་སྔོན་མ་ཧྥ་རན་སིའི་བོད་པ་སྐྱབས་བཅོལ་བ་དེ་ཚོར་རོགས་པ་བྱེད་ཆེད་‘བོད་པའི་ཁྱིམ་ཆུང་།’ ཟེར་བ་ཞིག་བཙུགས་ཏེ་ལས་ཀ་མང་བོ་ཞིག་ཆགས་སོང་། དེང་སྐབས་ངས་དེབ་ལའང་ལྟ་ཐུབ་ཀྱི་མི་འདུག དེ་ནས་ང་ལ་རྨི་ལམ་གསུམ་ཡོད། ཧྥ་རན་སིའི་འཛིན་གྲྭ་བཅུ་གཉིས་ཀྱི་ཡིག་ཚད་ནང་བོད་ཡིག་འཇོག་ཐུབ་ན་བསམས་ཡོད། གང་ཡིན་ཟེར་ན། གཞུང་འབྲེལ་གྱི་སྐད་ཡིག་གཙོ་བོའི་ཟུར་དུ་སྐད་ཡིག་གཞན་པའང་རྒྱུགས་གཏོང་རྒྱུའི་ལམ་ཁ་ཞིག་ཡོད་པ་རེད། དེ་ནས་གཉིས་པ་ཧྥ་རན་སིའི་རྒྱལ་སྤྱིའི་རླུང་འཕྲིན་ནང་བོད་སྐད་ཀྱི་ལས་ཚན་ཞིག་འཛུགས་ཐུབ་ལ་འབད་བརྩོན་བྱེད་དགོས་བསམ་ཡོད། མ་མཐར་ཉིན་མ་རེར་སྐར་མ་ ༡༠ ལས་མེད་ནའང་ཕན་ཐོགས་ཀྱི་རེད། རྨི་ལམ་གསུམ་པ། ཧྥ་རན་སིའི་རྒྱལ་ས་ཕ་རེ་སིའི་གྲོང་ཁྱེར་ལྟེ་བའི་སྲང་ལམ་གཅིག་ལ་ ‘བོད་ཀྱི་ལམ་ཁ།’ ཟེར་བའི་མིང་འདོགས་ཨེ་ཐུབ་ན་བསམས་ཡོད། ལས་ཀ་འདི་དག་ལས་སླ་བོ་ཁྱོན་ནས་མ་རེད། ཡིན་ནའང་ཧྥ་རན་སིའི་གྲོས་ཚོགས་ནང་བོད་དོན་ལ་རྒྱབ་སྐྱོར་ཡག་པོ་ཡོད་པ་རེད་ལ། ང་རང་ལའང་རོགས་པ་བྱེད་མཁན་ཡག་པོ་ཁ་ཤས་ཡོད།
གསར་འགོད་པ། དོན་འགྲུབ་བཀྲ་ཤིས།
༢༠༡༥/༡༢/༢༡ཉིན་སྤེལ།
གསལ་འདེབས། རྩོམ་འདིའི་པར་དབང་ངེད་བཙན་པོ་ཚང་ལ་དབང་བས་ཆོག་མཆན་མ་ཐོབ་པར་གང་འདོད་དུ་བརྒྱུད་འགོད་བྱེད་མི་ཆོག
རྩོམ་ཁུངས། བཙན་པོ་ཚང་།
རྩོམ་འདིའི་སྦྲེལ་ཐག http://www.tsanpo.com/recommend/17650.html


c: text/html

text: ཁོང་ནི་རབ་བྱུང་བཅུ་པའི་མེ་མོ་སྦྲུལ་ལོ་སྟེ་སྤྱི་ལོ་༡༦༡༧ལོར་བོད་ལྗོངས་ལྷོ་ཁ་ས་ཁུལ་འཕྱོངས་རྒྱས་འཕྱིང་བ་སྟག་རྩེར་ཡབ་འཕྱོངས་རྒྱས་སྡེ་བ་བདུད་འདུལ་རྣམ་རྒྱལ་དང་། ཡུམ་ཡར་འབྲོག་སྣ་དཀར་རྩེ་ས་སྐྱ་དཔོན་ཆེན་ཨ་ལེན་གྱི་རྒྱུད་པ་ཀུན་དགའ་ལྷ་མཛེས་གཉིས་ཀྱི་སྲས་སུ་སྐུ་འཁྲུངས། རབ་བྱུང་བཅུ་གཅིག་པའི་ཆུ་ཕོ་ཁྱི་ལོ་སྟེ་སྤྱི་ལོ་༡༦༨༢ལོར་སྐུ་གཤེགས། དགུང་ལོ་དྲུག་པར་པཎ་ཆེན་སྐུ་ཕྲེང་བཞི་བ་བློ་བཟང་ཆོས་རྒྱན་དང་། གསང་ཕུ་གླིང་སྨད་ཞབས་དྲུང་དཀོན་མཆོག་ཆོས་འཕེལ་གཉིས་ཀྱིས་རྭ་སྒྲེང་ཇོ་བོ་འཇམ་དཔལ་རྡོ་རྗེའི་སྤྱན་སྔར་བརྟག་ཞུ་མཛད་དེ་རྒྱལ་བ་སྐུ་ཕྲེང་བཞི་བ་ཡོན་ཏན་རྒྱ་མཚོའི་ཡང་སྲིད་ཡིན་པར་ངོས་འཛིན་མཛད། དགུང་ལོ་བརྒྱད་པར་པཎ་ཆེན་བློ་བཟང་ཆོས་རྒྱན་གྱིས་མཁན་པོ་དང་། གླིང་སྨད་ཞབས་དྲུང་འཇམ་དབྱངས་དཀོན་མཆོག་ཆོས་འཕེལ་གྱིས་སློབ་དཔོན་མཛད་དེ་དགེ་ཚུལ་གྱི་སྡོམ་པ་བཞེས། མཚན་ལ་ངག་དབང་བློ་བཟང་རྒྱ་མཚོ་འཇིགས་མེད་གོ་ཆ་ཐུབ་བསྟན་ལང་ཚོའི་སྡེ་ཞེས་གསོལ། དགུང་ལོ་བཅུ་གཅིག་པར་དགའ་ལྡན་ཁྲི་ཐོག་སོ་ལྔ་པ་འཇམ་དབྱངས་དཀོན་མཆོག་ཆོས་འཕེལ་ཡོངས་འཛིན་དུ་བསྟེན་ནས་གཞུང་ཆེན་མོ་བཀའ་པོད་ལྔ་ལ་ཕུ་ཐག་ཆོད་པའི་སློབ་གཉེར་རིམ་བཞིན་མཛད། དགུང་ལོ་ཉི་ཤུ་པར་པཎ་ཆེན་བློ་བཟང་ཆོས་རྒྱན་གྱིས་མཁན་པོ་དང་། ལས་ཀྱི་སློབ་དཔོན་གླིང་སྨད་ཞབས་དྲུང་འཇམ་དབྱངས་དཀོན་མཆོག་ཆོས་འཕེལ་གྱིས་མཛད་དེ་བསྙེན་རྫོགས་ཀྱི་སྡོམ་པ་བཞེས། ལོ་དེར་ལྷ་སའི་གཙུག་ལག་ཁང་དུ་གོ་ཤྲཱི་ཧན་ལ་བསྟན་འཛིན་ཆོས་ཀྱི་རྒྱལ་པོའི་མཚན་བཟོས་གནང་།དགུང་ལོ་ཉེར་ལྔ་པར་གོ་ཤྲཱི་ཧན་གྱིས་གཙང་པ་རྒྱལ་པོ་བཅོམ་སྟེ་ཁོང་ཉིད་གཞིས་ཀ་རྩེར་གདན་དྲངས། གངས་ཅན་འཛིན་མའི་ཁྱོན་ལ་གདུགས་དཀར་གཅིག་གིས་ཁྱབ་པའི་བདག་པོར་མངའ་གསོལ་ཏེ་དགའ་ལྡན་ཕོ་བྲང་གི་སྲིད་གཞུང་ཐོག་མར་བཙུགས། དགུང་ལོ་སུམ་ཅུ་པར་པོ་ཏ་ལའི་ཕོ་བྲང་དཀར་པོ་བཞེངས་མཛད། དགུང་ལོ་སོ་དྲུག་པར་གོང་མ་ཤུན་ཙིས་གདན་སའི་གསེར་ཡིག་པ་བཀའ་མངགས་ལྟར་དབུས་ནས་བྱང་ལམ་བརྒྱུད་དེ་པེ་ཅིན་དུ་ཕེབས། གོང་མ་ཤུན་ཙིས“ནུབ་ཀྱི་ལྷ་གནས་ཆེས་དགེ་བར་གནས་པའི་སངས་རྒྱས་ཀྱི་བཀའ་ལུང་། གནམ་འོག་གི་སྐྱེ་འགྲོ་ཐམས་ཅད་བསྟན་པའི་གཅིག་ཏུ་གྱུར་པ་འགྱུར་མེད་རྡོ་རྗེ་འཆང་རྒྱ་མཚོའི་བླ་མ”ཞེས་པའི་གསེར་གྱི་འཇའ་ས་དང་། “ནུབ་ ཕྱོགས་ཀྱི་ཕུལ་བྱུང་ཞི་བ་སངས་རྒྱས་རྒྱ་ཆེན་ཁྱོན་ལ་སངས་རྒྱས་བསྟན་པའི་མངའ་བདག་ཐམས་ཅད་མཁྱེན་པ་རྡོ་རྗེ་འཆང་ཏཱ་ལའི་བླ་མ”ཞེས་པའི་གསེར་གྱི་ཐམ་ཀ་བཅས་བསྩལ། ཁོང་གི་ལུགས་གཉིས་ཆོས་སྲིད་ཀྱི་མཛད་བཟང་ཀུན་ཏུ་ཁྱབ་པའི་མཐུ་ལ་བརྟེན་ནས་དགའ་ལྡན་ཚེ་དབང་དཔལ་བཟང་གིས་མངའ་རིས་ལ་དྭགས་ས་ཁུལ་དཔུང་འཇུག་གིས་དབང་དུ་བསྡུས་ཏེ་བོད་ཁམས་ཞི་བདེ་བྱུང་བས་ཆོས་སྲིད་བརྟན། ཁོང་གི་སློབ་མ་གྲགས་ཆེ་བ་ནི་སྡེ་སྲིད་སངས་རྒྱས་རྒྱ་མཚོ་དང་། ཀུན་མཁྱེན་འཇམ་དབྱངས་བཞད་པའི་རྡོ་རྗེ་སོགས་ཡིན། ཁོང་གི་གསུང་རྩོམ་ནི་ཐོབ་ཡིག་དང་། རྟོགས་བརྗོད། རྣམ་ཐར། ཆོ་ག་སྒྲུབ་ཐབས། དབང་བཤད། འཁྲིད་ཡིག མཐའ་དཔྱོད། རྣམ་བཤད། བསྟོད་ཚོགས། ལམ་ཡིག དཀར་ཆག དེབ་ཐར། སྙན་འགྲེལ། བརྗེད་བྱང་། བརྒྱུད་འདེབས། བཅའ་ཡིག ཟིན་བྲིས་བཅས་ཆོས་ཚན་ཉིས་བརྒྱ་དྲུག་ཅུ་རེ་གཉིས་བཞུགས་སོ། །

robotstxt: allowed

filter: keep


text:
རྩོམ་པ་པོ།   དུས་ཚོད།   2018-02-13རྩོམ་ཁུངས།    སེམས་ཀྱི་ཉི་ཟླའི་དྲ་བ།
ལོ་རེའི་ལོ་མཇུག་གི་སྐབས་ནི་རྐུན་མའི་དོན་རྐྱེན་འབྱུང་མང་བའི་སྐབས་ཡིན་ལ། ལྷག་པར་དུ་མི་ཚོགས་མང་ས་ནི་རྐུན་མ་འདུ་ས་གཙོ་བོ་ཡིན་པས། རྒྱ་ཆེ་བའི་གྲོང་མི་རྣམས་ལ་དོགས་ཟོན་ཆེར་སྐྱེད་ཀྱི་གསལ་འདེབས་བྱས་པ་ཡིན། སྤྱིར་བཏང་གི་གནས་ཚུལ་འོག་ཏུ། རྐུན་མས་མི་རྣམས་སྐས་རྐང་ཐོག་ཏུ་ཡར་འགྲོ་མར་འབབ་བྱེད་སྐབས་དང་། ཚོང་ཟོག་ཉོ་སྐབས་སུ་རྐུ་བྱེད་པ་ཡིན་པས། འདིར་རྒྱ་ཆེ་བའི་གྲོང་མི་རྣམས་ལ་དངོས་པོ་རྩ་ཆེའི་རིགས་གོན་པའི་ནང་ཕྱོགས་ཀྱི་ཁུག་མར་འཇུག་པ་དང་། ཡང་ན་ཁུག་མ་བྲང་ཁར་འགེལ་བའི་གསལ་འདེབས་བྱས་པ་ཡིན།
ད་དུང་མི་ཆ་མེད་ཀྱིས་ཁྱོད་ལ་གདོང་གཏུག་བརྒྱབ་ནས་ལུས་པོ་འཕྲད་པར་བྱེད་ན། དེ་རིགས་ལའང་ཁྱེད་ཀྱིས་མཉམ་འཇོག་བྱ་དགོས་ཏེ། དེ་ནི་རྐུན་མས་ཁྱེད་ཀྱི་མཉམ་མི་འཇོག་པའི་སྐབས་དང་བསྟུན་ནས། གྲི་སྲབ་དང་ཡོ་བྱད་གཞན་རིགས་ཀྱིས་ཁྱེད་ཀྱི་ཁུག་མ་གཤགས་ཏེ་རྐུ་བྱེད་པ་ཡིན་ཀྱང་སྲིད། མི་ཆ་མེད་དང་ལུས་པོ་འཕྲད་པའི་གནས་ཚུལ་འོགགྲོང་མི་རྣམས་ཀྱིས་ངེས་པར་དུ་ཁུག་མ་བྲང་ཁར་འགེལ་དགོས་ལ། དེ་མཚུངས་སུ་རང་གི་གོན་པའི་ཁུག་མར་མཉམ་འཇོག་བྱ་དགོས། ཚོང་རར་དངོས་ཟོག་ཉོ་སྐབས་སུ།མི་གཞན་གྱིས་རྗེས་འདེད་བཞིན་པ་ཚོར་ཚེ། ངེས་པར་དུ་དོགས་ཟོན་ཆེར་སྐྱེད་བྱེད་དགོས་ལ། སྐད་གསེང་མཐོན་པོས་ཅིའི་ཕྱིར་ངའི་རྗེས་འདེད་པ་ཡིན་སོགས་སྐད་བརྒྱབ་ཀྱང་ཆོག དེ་མིན་རྗེས་འདེད་མཁན་དང་གདོང་གཏད་བྱས་ཆོག་ལ། དགོས་མཁོ་ཡོད་ན་ཉེན་རྟོག་པར་ཁ་པར་བརྒྱབ་ནས་ཞུ་གཏུག་བྱས་ཀྱང་ཆོག གནས་ཚུལ་འདི་འདྲའི་འོག རྐུན་མ་མང་ཆེ་བ་ནི་གནོང་ཡོད་པས་འཚུབ་འཚུབ་ངང་བྲོས་འགྲོ་བ་ཡིན།


text:
བོད་ཡིག་དྲ་འབྲེལ།
མ་ཡུམ་རྩོམ་སྒྲིག་པ།
སློབ་སྟོན་པ། རྒྱལ་རོང་ཐུབ་བསྟན་ཆོས་སྒྲོན།
སྤྱི་ཁྱབ་རྩོམ་སྒྲིག་པ། མེ་འོད།
ལག་བསྟར་རྩོམ་སྒྲིག་པ། ཉི་མ་འཚོ། ཚེ་རིང་ཆོས་སྒྲོན།
རྩོམ་སྒྲིག་པ། འབྲོང་དར་རྒྱས། བྱ་སྨྱོན་པ།
འབྲེལ་མཐུད་པ། རྒྱལ་རོང་པདྨ།
སྤྱི་ཁྱབ་རྩོམ་སྒྲིག་པ། མེ་འོད།
ལག་བསྟར་རྩོམ་སྒྲིག་པ། ཉི་མ་འཚོ། ཚེ་རིང་ཆོས་སྒྲོན།
རྩོམ་སྒྲིག་པ། འབྲོང་དར་རྒྱས། བྱ་སྨྱོན་པ།
འབྲེལ་མཐུད་པ། རྒྱལ་རོང་པདྨ།
About Me
- མ་ཡུམ།
- མ་ཡུམ་ཞེས་པའི་དྲ་རྒྱ་འདི་ནི་བུད་མེད་རྐྱང་བའི་རྩོམ་པ་པོ་རྣམས་ཀྱི་ཆེད་དུ་ཡིན་པ་དང༌། གཙོ་བོ་བུད་མེད་རྣམས་ཀྱི་བསམ་བློ་བརྗེ་རེས་བྱེད་སའི་སྟེགས་བུ་ཞིག་དང༌། བུད་མེད་རྣམས་ཀྱི་འདས་པའི་བྱུང་བ་དང་ད་ལྟའི་གནས་བབ། མ་འོངས་པའི་ཕུགས་བསམ་བཅས་གསལ་སྟོན་བྱེད་སའི་རང་དབང་གི་སྟེགས་བུ་ཞིག་ཀྱང་ཡིན། དྲ་རྒྱ་འདི་བུད་མེད་རྒན་གཞོན་དང༌། བཙུན་མ། སློབ་ཕྲུག་ཡོངས་ལ་གཏན་དུ་དབང༌།
དམིགས་བསལ་ལེ་ཚན།
ཟིན་བྲིས་འདིའི་བདག་དབང་ཆ་ཚང་མ་ཡུམ་དྲ་རྒྱ་ལ་ཡོད།. Powered by Blogger.
རྩོམ་ཡིག་གསར་ཤོས་བཅུ།
༥/༨ ཨ་མའི་དུས་ཆེན་ལ།
བོད་ཀྱི་མ་ཡུམ་ཚོ་གཙོས་པའི་གནམ་འོག་གི་ཨ་མ་ཚང་མར་འཚམས་འདྲི་ཞུ་བ་དང་། ཨ་མ་ཚོའི་མཐའ་མེད་པའི་བྱམས་སེམས་དང་གཏིང་ཟབ་པའི་བརྩེ་བ་ཡིས་འགྲོ་བ་མིའི་རིགས་ཀྱི་རང་བྱུང་ཁམས་ལ་བདེ་སྐྱིད་རྫོགས་ལྡན་ཐོབ་པར་སྨོན་འདུན་ཞུ།
Tuesday, August 30, 2011
སྦེལ་ཀོབ་ནས་རྙེད་པའི་སྙན་ངག
གཟུངས་ཕྱུག་སྐྱིད།
རི་བོ་མེད་པའི་ཐང་ཆེན་དག་ཇི་འདྲའི་ཆེ་ནའང
ངའི་མིག་ཟུང་གི་ཆུ་རིས་དག་སྐམ་ཚར་བས་ཡིན་ནམ
ལྗང་མདོག་གི་རྨི་ལམ་ལ་ངལ་གསོ་ཞིག་རྙེད་མ་བྱུང
ལྗོན་ཤིང་གི་ཡལ་ག་དག་ན་ཆུ་ཐིགས་འོད་ཀྲིག་ཀྲིག་བྱེད་ནའང
ང་རང་མཛའ་བརྩེ་ཞེས་པའི་ཡིག་འབྲུ་ཞིག་བོར་སོང་བའི་སྔ་ནུབ་ཏུ་འགྲེང་བཞིན
རྒྱང་དུ་འཕུར་སོང་བའི་བྱེའུ་ཚོགས་ཀྱི་གཤོག་སྒྲ་ཡང་ཡང་དྲན
འཇམ་དབྱངས་སྐྱིད།
རྩོམ་པ་པོའི་གཏམ་ཐུང་ངུ༌། གྲོང་ཁྱེར་གྱི་ཕ་མ་ཚོས་རང་གི་བྱིས་པའི་ལུས་ཀྱི་སྟངས་སྟབས་དང་གདོང་གི་ཉམས་འགྱུར་པར་དུ་བླངས་ནས་དྲན་རྟེན་དུ་འཇོག་པ་རྒྱུན་པར་མཐོང༌། དེ་ནི་ལེགས་པོ་ཞིག་ཡིན་མོད་ཀྱི། སོ་སོའི་བྱིས་པའི་སེམས་ཁམས་ཀྱི་འགྱུར་བག་དང་མཚར་མཚར་གྱི་དྲི་བ། དྭངས་གཙང་གི་གཤིས་ཀ་བཅས་ཟིན་བྲིས་སུ་བཏབ་ན་དེ་བས་ཅི་མི་ལེགས་སམ།
Monday, August 29, 2011
ཁོ་
མོའི་ མིང་ ལ་ འཛམ་ ལྷ་ ཟེར་ ཞིང་ མོ་ ལོ་ བརྒྱད་ ཅུ་ གྱ་ ལྔ་ སླེབ་ འདུག་ ཕ་ ཡུལ་ ཁྱུང་ མཆུ་ རྫོང་ རྨེ་ བ་ ཡུལ་ ཤོག་
ནས་
རེད།ཕྱི་སྐོར་ ལོ་ ཉིས་ སྟོང་ བཅུའི་ དགུན་ དུས་ སུ་ ཁྱུང་ མྱུག་ ཚོགས་ པ་ ཞེས་ པའི་ གྲྭ་ རྐྱང་ ལྷག་ བསམ་ གྱིས་ ཕྱུག་ པ་ ཞིག་ཀློག་ གིས་ ས་ དེར་ བོད་ ཡིག་ རྨོངས་ སེལ་ གྱི་ འཛིན་ གྲྭ་ སྒྲུབ་ དུས་ ལོ་ ན་ ཆེས་ ཆེ་ བའི་ དབྱངས་ གསལ་ སྦྱོར་ སློབ་པར་ མཁན་ གྱི་ སློབ་ མ་ རེད།ཕལ་ ཆེར་ ཟླ་ བ་ གཅིག་ གི་ རིང་ ལ་ ཉི་ མ་ རེ་ རེ་ བཞིན་ སློབ་ སྦྱོང་ ལ་ མ་ ཆད་ ཡོང་ད་ སྟེ།དབྱངས་ གསར་ སོ་ བཞི་ འབྲི་ ཀློག་ གཉིས་ ཀ་ ཤེས་ པར་ གྱུར།ཁོ་ མོའི་ བཤད་ རྒྱུར།ང་ ནི་ སྐྱེས་ ནས་ ལ་ མ་ ཐུག་ གི་ བར་ དུ་ ཡི་ གེ་ སྦྱོང་ བའི་ གོ་ སྐབས་ རྙེད་ མ་ སོང་ །རྒྱས་པར་གཟིགས་འདོད་ན་འདི་ནོན།
Saturday, April 16, 2011
ཡུལ་ཤུལ་ལ་ས་ཡོམ་གྱི་གོད་ཆགས་བྱུང་ནས་ལོ་ངོ་གཅིག་འཁོར་བར།
འཇིག་རུང་གི་སྐྱ་རེངས་དེ་འདས་ནས། ལོ་ངོ་གཅིག་འདས་སོང་། ས་རྡུལ་དང་གྱང་རོ་ཁྲོད་ནས་བཞུད་ཟིན་པ་ཁྱེད་ཅག དངངས་སྐྲག་དང་ཕྱིར་མིག་གི་ཀློང་ནས་བཞུད་ཟིན་པ་ཁྱེད་ཅག གནམ་འོག་གི་ལན་ཆགས་ཡོད་ཚད་འཁུར་ནས། ད་བར་གང་ན་ཡོད།
ངོ་མདངས་ཤོར་བའི་ཕ་ཡུལ་དང་། ངུ་འབོད་ཆད་མ་མྱོང་བའི་ཤུལ་ལུས་ཚོའི་ཆེད་དུ། ཁྱེད་ཅག་གི་མིག་ཟུང་བཙུམ་མ་ཐུབ་དང་། རྣམ་ཤེས་བདེ་མ་ཐུབ་པ། ངས་སུ་ཞིག་ལ་དགོངས་དག་ཞུ་དགོས། བཞུད་ཟིན་པ་ཁྱེད་ཅག་ལ། མང་པོ་མང་པོ་ཞིག་ཆད་སོང་བ་ལྟ་བུའི་སེམས་ཚོར་ཞིག་གིས། དེ་རིང་། ཕ་ཡུལ་ལ་བལྟས་ནས་ངུ་བཞིན་ཡོད།
Thursday, April 7, 2011
ཕྱི་ལོ་༢༠༡༡ལོའི་ཟླ༤བའི་ཚེས༣ཉིན། མདོ་དབུས་ཁམས་གསུམ་གྱི་བུད་མེད་རྩོམ་རིག་པ་དང་བུད་མེད་ཀྱི་ལས་དབང་ལ་དོ་ཁུར་བྱེད་བཞིན་པའི་དགེ་སློབ་དག་གནའ་མཁར་ཟི་ལིང་དུ་མཉམ་འཛོམས་བྱུང་ནས་བུད་མེད་ཀྱི་གོ་གནས་སྐོར་བགློ་གླེང་བྱས་པ་དང་། བུད་མེད་རྩོམ་རིག་པ་དག་ལ་བྱམས་བུད་མེད་རྩོམ་རིག་བྱ་དགའི་རྟགས་མ་གནང་། བྱམས་བུད་མེད་རྩོམ་རིག་བྱ་དགའ་ནི་བོད་ཁུལ་གྱི་གསར་སྐྱེས་བུད་མེད་རྩོམ་པ་པོ་དག་ལ་དམིགས་ནས་བཙུགས་པའི་དགའ་རྟགས་ཤིག་ཡིན་ལ། ཐེངས་འདིའི་མཛད་སྒོ་ནི་མཚོ་སྔོན་སྙིང་རྗེའི་བུད་མེད་ཚོགས་ཆུང་དང་། ཀན་ལྷོ་ཁུལ་ན་གཞོན་སྙན་ངག་པའི་མཐུན་ཚོགས། གངས་རིའི་བུ་མོའི་རྩོམ་སྒྲིག་ཁང་བཅས་ཀྱིས་གཙོ་སྒྲུབ་བྱས་པའི་བོད་རིགས་བུད་མེད་ཀྱི་གོ་གནས་དང་འཚོ་བ། འཚར་ལོངས་ཀྱི་གོ་རིམ་བརྗོད་བྱ་ཡིན་པ་དང་། གཙོ་བོ་སྙན་ངག་དང་ལྷུག་རྩོམ་སོགས་ཀྱི་རྩོམ་སྟངས་སྤྱད་ཡོད་པའི་རྩོམ་རིག་བརྩམས་ཆོས་གདམས་པའི་བྱ་འགུལ་ཞིག་ཡིན།
Friday, April 1, 2011
འདི་ནི་མ་ཡུམ་ཚོས་ནམ་རྒྱུན་མྱོང་བཞིན་པའི་བརྙས་བཅོས་ཤིག་རེད།
Saturday, February 19, 2011
ཨ་རི་ནས་ཡིན་པའི་ཨ་མ་སོ་ལན་མེན་ནི་ད་ལྟ་རང་ལོ་༣༥ཡིན་པ་དང༌། དེ་སྔོན་མོ་ལ་བུ་ཕྲུག་དྲུག་ཡོད་ཅིང༌། ཕྱི་ལོ་༢༠༠༩ལོའི་ཟླ་༡ ཚེས་༢༦ཉིན་མོ་ལ་བུ་དྲུག་དང་བུ་མོ་གཉིས་བཅས་ཕྲུ་གུ་བརྒྱད་མཉམ་གཅིག་ཏུ་སྐྱེས། ད་ལྟ་མོ་ལ་ཕྲུ་གུ་༡༤ཡོད། བརྙན་འཕྲིན་ཁང་ཞིག་ནས་ཁོ་མོར་ཨ་སྒོར་ཁྲི་༦༠སྤྲད་ཀྱང་ཡུན་ཐུང་ནང་རྫོགས་ཚར་བས། ད་ལྟ་མོ་ལ་སྡོད་ས་རྟེན་སའི་ཐད་དཀའ་ངལ་ཡོད་པའི་སྒང་ཡིན། དེ་བས་མོས་སྲིད་གཞུང་ལ་རོགས་སྐྱོར་ཡོང་བའི་རེ་སྐུལ་ཞུ་བར་གྲ་སྒྲིག་བྱེད་བཞིན་ཡོད་པ་མ་ཟད། སྲིད་གཞུང་གིས་རོགས་སྐྱོར་ཡོད་པར་མོས་ཡིད་ཆེས་དང་རེ་བའང་བྱེད་བཞིན་ཡོད།
Subscribe to: Posts (Atom)
མ་ཡུམ་དྲ་ཚིགས་ཀྱི་འཁྲུངས་སྐར་ལ་ཕུལ་བ། ཀླུ་སྨྱོན་ཧེ་རུ་ཀ
རང་བྱུང་ཁམས་ཆེན་པོ་ལྟ་བུའི་མ་ཡུམ་ཚོའི། ནམ་མཁའ་ལྟ་བུའི་བྱམས་བརྩེ་དང་། ས་གཞི་ལྟ་བུའི་ཕྱག་ཟུང་། རྒྱ་མཚོ་ལྟ་བུའི་སྤྱན་ཆབ་ཀྱིས་ཆེ་རུ་གསོས་པའི་ང་ཚོས། རང་གི་མ་ཡུམ་དག་ལ་དྲིན་ལན་ཅི་ཞིག་འཇལ་ཡོད། རང་གི་མ་ཡུམ་དག་གི་དྲིན་ལན་ཇི་ལྟར་འཇལ་རྩིས་ཡོད། ཀྱེ། བདག་གི་སྙིང་ཉེ་བའི་གྲོགས་པོ་དག
མ་ཡུམ་དྲ་བའི་དབུ་འབྱེད་ལ་བཅོས་མིན་སྙིང་ནས་རྟེན་འབྲེལ་ཞུ། ལྷ་ཆབ་སྦྱིན་པས།
རང་རེའི་བཙན་བྱོལ་སྤྱི་ཚོགས་འདི་འཁྲུག་ཆ་དོད་དུ་ཕྱིན་པ་དང་མཉམ་དུ་གཞུང་སྒེར་སྣ་ཚོགས་ཀྱི་རྩོམ་རིག་གི་དྲ་བ་སོགས་ཀྱང་དེ་བཞིན་དུ་ཆར་རྗེས་ཀྱི་ཤ་མོ་བཞིན་བརྡོལ་འོང་གི་འདུག འདས་པའི་ལོ་གཅིག་གི་ནང་ཚུན་ལ་ཡང་རྣམ་པ་མི་འདྲ་བའི་དྲ་བ་ཁག་དུ་མ་ཞིག་བྱུང་བའི་ཁྲོད་ཐད་ཀར་སྤྱི་ཚོགས་ལ་ཤུགས་རྐྱེན་ཡོད་པ་ཞིག་ཅི་བས་དཀོན་ནའང་། དེ་རིང་རྒྱལ་སྤྱིའི་སྐད་ཡིག་གི་ཉིན་མོར་སྟབས་བསྟུན་ནས་༼མ་ཡུམ༽ཞེས་པའི་དྲ་བ་འདི་བོད་རིགས་བུད་མེད་རྣམས་ལ་ཆེད་དུ་དམིགས་ནས་དབུ་འབྱེད་བྱས་པར་བཅོས་མིན་སྙིང་ནས་རྟེན་འབྲེལ་ཞུ་བ་དང་ཆབས་ཅིག་ཏུ། མ་འོངས་པར་འདི་དང་འདི་བརྒྱུད་ནས་བོད་རིགས་བུད་མེད་རྣམས་ཀྱིས་འདས་པའི་མེས་པོའི་སྲོལ་རྒྱུན་ལས་རང་གི་རིགས་ལ་དམའ་འབེབ་དང་མཐོང་ཆུང་ཅི་བྱས་ཀྱི་ཉམས་མྱོང་ལ་བརྟེན་ནས། གསར་གཏོད་དང་སྒྱུ་རྩལ། དམིགས་འབེན་ཡོད་པ་ཞིག་གི་ལམ་ཁ་སྙེག་ཐུབ་པའི་བཀྲ་ཤིས་བདེ་ལེགས་ཞུ།
མ༵་ཡུམ༵་དྲ་རྒྱ་ལ་ཕུལ་བའི་ཤིས་ཚིག་དང་འབོད་སྐུལ། དགེ་བཤེས་བེ་རི་འཇིགས་མེད།
མ༵་ཡུམ༵་གངས་ཅན་གྱི་ཞིང་ཁམས།། མ༵་རབས་རྒྱ་དམར་གྱིས་འཕྲོགས་ཀྱང་།། མ༵་འཁྱོགས་དྲང་ཐིག་གི་རི་མོ།། མ༵་ཆད་དྲ་ཐོག་ནས་གསལ་འོང་།། མ༵་ལོའི་འོ་མ༵་ཡིས་གསོས་པའི།། མ༵་སྤུན་བོད་རིགས་ཀྱི་མི་དམངས།། མ༵་བཅོས་སེམས་ཁམས་ཀྱི་རི་མོ།། མ༵་སྦས་དྲ་ཐོག་ལ་ཁོད་དང་།།
རྒན་བསོད་ནམས་རྒྱལ་མཚན་གྱིས་མ་ཡུམ་དྲ་ཚིགས་ལ་གནང་བའི་ཤིས་ཚིག
རྟེན་འབྲེལ་ཞུ། སེམས་ཁུང་གི་ཀུན་རྟོགས་ཀྱི་འདབ་མ་རེ་རེ། མཁའ་དབྱིངས་སུ་རྩེན་པའི་ཆུ་འཛིན་གཞོན་ནུ་དང་བསྡེབས་ནས། མཐའ་ཡས་པའི་བློ་གསར་པ་མང་པོ་ཞིག་གི་འདབ་མ་གྲོལ་བའི་སྨོན་འདུན་ཞུ།
ཨ་འཇམ་གྱིས་མ་ཡུམ་དྲ་བར་གནང་བའི་ཤིས་ཚིག
མ་ཡུམ་ནི་མིའི་རིགས་ཀྱི་གཙང་བོའི་འགོ་ཁུངས་ཤིག མ་ཡུམ་ནི་བྱམས་བརྩེའི་རྨང་གཞི་འདིང་མཁན་གྱི་ཞི་བདེའི་ནམ་མཁའ་ཞིག མ་ཡུམ་ནི་འཚོ་བའི་བར་སྣང་ཕྱེ་བའི་སྐྱ་རེངས་ཀྱི་སྒོ་གླགས་ཤིག འདི་ལྟར་མ་ཡུམ་ནི་འཚོ་གནས་ཀྱི་ཁོར་ཡུག་ནས་མེད་དུ་མི་རུང་བའི་མ་ཡུམ་ཞིག་སྟེ། འདི་ལྟར་མ་ཡུམ་གྱི་དྲ་རྒྱ་དབུ་བརྙེས་པ་ཡང་སྤྲོ་སེམས་ཁོལ་བའི་ངང་རྟེན་འབྲེལ་ཞུ། ༢༠༡༡ ༢ ༢༣ ལ་གོང་ས་ཏཱ་ལའི་བླ་མ་མཐོ་སློབ་ནས་ཨ་འཇམ་གྱིས།
མ་ཡུམ་དྲ་ཚིགས་ཀྱི་སྐྱེས་སྐར་ལ་ཕུལ་བའི་ཤིས་ཚིག གཟུངས་ཕྱུག་སྐྱིད།
རྒྱལ་ཡུམ་རྗེ་བཙུན་སྒྲོལ་མ་དག་སྣང་གིས་བཞེངས་ནས།། ཡུམ་ཆེན་བྲག་གི་སྲིན་མོའི་རྣམ་ཐར་ནས་བརྩམས་ཏེ།། མ་གཅིག་ལབ་ཀྱི་སྒྲོན་མའི་མཛད་རིམ་ལ་གཞིགས་ཚེ།། སྐྱེད་ཡུམ་ལྷ་མོའི་ཚོགས་ཀྱི་རྟོགས་བརྗོད་དེ་མཚར་ཨང་།། འབྲོ་བཟའ་ཁྲི་མ་ལོད་ཀྱི་དཔའ་མཛངས་དེ་བཙལ་ནས།། བཙན་མོ་སད་མ་ཀར་གྱི་བློ་བཀོད་ལ་བསྔགས་བཞིན།། ཚེ་སྤོང་མེ་ཏོག་བཟའ་ཡི་མཁྲེགས་འཛིན་ལ་བསམ་ན།། ན་རིམ་བཙུན་མོའི་ཚོགས་ཀྱི་ལོ་རྒྱུས་དེ་བརྗིད་ཨང་།། མྱང་ཚ་དཀར་རྒྱན་ཁྲོས་པའི་བློ་སྤོབས་ལ་དཔྱད་ཀྱིན།། ཨ་ཅེ་སྣང་ས་སྐྱོ་བའི་ངེས་འབྱུང་ལ་བརྟག་ནས།། གླིང་བཟའ་སེང་ལྕམ་འབྲུག་མོའི་སྐྱེས་འབྲས་ལ་བལྟས་ན།། གངས་ཅན་མ་ཡུམ་དག་གི་བཞུད་ལམ་འདི་རྨད་ཨང་།། བྱམས་བརྩེའི་དྲིན་གྱིས་བསྐྱངས་པའི་མ་རྒན་ནས་བརྩིས་ཏེ།། དགའ་བའི་འཛུམ་གྱིས་བསུ་མཁས་སྨན་ཤར་གྱི་གྲོགས་མོ།། འཇིག་རྟེན་བདེ་ལྡན་ཞིང་གི་ཁྱིམ་གཞིས་ལ་དཔག་ཚེ།། བདེ་སྦྱིན་མ་ཡུམ་ཚོགས་ཀྱི་དུངས་པ་དེ་འཕགས་ཨང་།། ད་ཡང་འཇིག་རྟེན་མི་ཡི་གྲལ་འགོ་ནས་ལངས་ཏེ།། ཤར་ནུབ་འཛམ་གླིང་ཟླུམ་པོའི་དཀྱིལ་དབུས་སུ་ཕེབས་ནས།། ༼མ་ཡུམ་དྲ་ཚིགས༽སྒེག་མོ་ལྷུག་ལྷུག་ཏུ་དགད་ཚེ།། ཕྱོགས་ཀྱི་མགྲོན་པོའི་ངག་གི་རམ་འདེགས་འདི་མཛེས་ཨང་།། ཞེས་པ་འདི་གསར་དུ་སྒོ་འབྱེད་གནང་བའི་མ་ཡུམ་དྲ་ཚིགས་ཀྱི་སྐྱེས་སྐར་ལ་བཀྲ་ཤིས་ཁ་བཏགས་ཤིག་གི་ཚུལ་དུ་གཟུངས་ཕྱུག་སྐྱིད་ཀྱིས་སྤྱི་ལོ་༢༠༡༡ལོའི་ཟླ་༢པའི་ཚེས་༢༡ཉིན་རྡ་རམ་ས་ལར་བྲིས།
མ་ཡུམ་དྲ་ཚིགས་ལ་ཕུལ་བའི་ཤིས་ཚིག་བཀྲ་ཤིས་འཁོར་ལོ་མ། ཐོར་རྒོད་པ་སྤྱན་ཆབ།
ཁྱོད་ཀྱིས་གསུངས་པའི་རྨི་ལམ་དྭངས་མོ་གཅིག། ང་ལ་ཡོད་པའི་དམིགས་ཀྱི་རི་མོ་གཉིས།། བཀྲ་ཤིས་གནམ་ལོ་གསར་བའི་དུས་བཟང་ལ།། བཀྲ་ཤིས་ཚིག་གི་ལྷ་ཡིས་ངེད་གཉིས་སྲུངས།། ཁྱོད་ཀྱིས་བསྙལ་བའི་ལོ་ཆང་བསིལ་མ་གཅིག། ང་ཡིས་འདོད་པའི་བཟི་ཁ་བཙན་པོ་གཉིས།། བཀྲ་ཤིས་གནམ་ལོ་གསར་བའི་དུས་བཟང་ལ།། བཀྲ་ཤིས་བདུད་རྩི་མཆོད་པའི་ངེད་གཉིས་བསྟོད།། ཁྱོད་ཀྱིས་བོར་པའི་ཞེ་མདང་མདུད་པ་གཅིག། ང་ལ་མངའ་བའི་མགུལ་ལེ་དྲོན་མོ་གཉིས།། བཀྲ་ཤིས་གནམ་ལོ་གསར་བའི་དུས་བཟང་ལ།། བཀྲ་ཤིས་རྫས་ཀྱི་ཐག་པས་ངེད་གཉིས་ཆོངས།། ཕྱི་ན་བཀྲ་ཤིས་འཛུམ་ཀྱི་མངར་ཁ་གཅིག། ནང་ན་བཀྲ་ཤིས་ཕན་པའི་དྲོད་ཁོལ་གཉིས།། བཀྲ་ཤིས་གནམ་ལོ་གསར་བའི་དུས་བཟང་ལ།། བོད་ཀྱི་མ་ཡུམ་དྲ་ཚིགས་ཁྲི་ལོར་ཤོག


text:
མཚོ་ལྷོ་བོད་རིགས་རང་སྐྱོང་ཁུལ་ཁྲི་ཀ་རྫོང་གི་འཕྲང་དམར་གྲོང་རྡལ་ན་འགལ་བ་དང་རྩོད་གླེང་གི་འདུམ་སྒྲིག་ལ་འཇོན་པའི་མི་ཞིག་ཡོད།
ཁོའི་མིང་ལ་པདྨ་རྡོ་རྗེ་ཟེར།
ལོ་ང་གཉིས་ལ་སོན་ཡོད་རུང་ཁོ་ལ་ཐང་ཆད་པའི་སྣང་བ་མེད་པ་བཞིན་འདུམ་སྒྲིག་བྱེད་ཡུལ་དུ་རྒྱུག་བཞིན་ཡོད།
འཕྲང་དམར་གྲོང་རྡལ་གྱི་རྐང་ཚ་གོང་མ་སྡེ་བ་དང་རྨ་ལྷོ་བོད་རིགས་རང་སྐྱོང་ཁུལ་གྱི་ཐུན་རིན་རྫོང་བློན་ཆོས་ཞང་གི་བློན་ཆོས་སྡེ་བ་གཉིས་འབྲེལ་ཡོད་པས། ལོ་རེར་ས་མཚམས་ཀྱི་འགལ་བ་ལས་རྩོད་གླེང་འབྱུང་བཞིན་ཡོད། པདྨ་རྡོ་རྗེ་ནམ་ཡང་དོན་རྐྱེན་བྱུང་མ་ཐག་ཡུལ་དངོས་སུ་ཐོན་བཞིན་ཡོད་རུང་། འགལ་བ་ལོ་རེ་རེར་འབྱུང་བཞིན་ཡོད།
གནད་དོན་རྩ་བ་ནས་ཐག་གིས་གཅོད་དགོས། པདྨ་རྡོ་རྗེ་ཡིས་བརྟག་དཔྱད་དང་དབྱེ་ཞིབ་ཞིབ་མོར་བྱས་རྗེས། ཁྲིམས་ལ་བརྟེན་ནས་འདུམ་སྒྲིག་བྱེད་པའི་ཐབས་སྤྱད་ནས་རྩོད་གླེང་ཞི་བར་གཏོང་རྒྱུ་ཐག་གིས་བཅད། དེ་ནས་ཁོས་ཐུན་རིན་རྫོང་བློན་ཆོས་ཞང་མི་དམངས་འདུམ་སྒྲིག་ཨུ་ཡོན་ལྷན་ཁང་དང་མཉམ་དུ། ཁུལ་དང་རྫོང་རིམ་པ་གཉིས་ཀྱི་སྲིད་གཞུང་གི་རྩྭ་སའི་ས་མཚམས་ཐིག་ལེན་ས་ཁྲ་དང《རྩྭ་སའི་བཅའ་ཁྲིམས།》 《མཚོ་སྔོན་ཞིང་ཆེན་གྱི་རྩྭ་ས་འགན་ལེན་གཉེར་སྐྱོང་དབང་ཆ་འཁོར་རྒྱུག་བྱེད་ཐབས》བཅས་ཀྱི་འབྲེལ་ཡོད་གཏན་འབེབས་གཞིར་བཟུང་སྟེ། རྩོད་གླེང་དེ་སྔ་གཞུག་ཏུ་ཐེངས་དགུ་ལ་འདུམ་སྒྲིག་བྱས། མཐའ་མར་ཕྱོགས་གཉིས་ཀའི་བསམ་བློ་གཅིག་གྱུར་བྱས་ཤིང་ཐུན་མོང་གི་མོས་པ་བྱུང་ནས་འདུམ་སྒྲིག་གི་གྲོས་འཆམ་བཞག་པར་མ་ཟད། ཕྱོགས་གཉིས་ཀའི་འབྲོག་པ་མང་ཚོགས་རྩ་འཛུགས་བྱས་ཏེ་ས་མཚམས་སུ་ལྕགས་ར་བསྐོར་ནས་གསལ་བོ་བྱས།
དེའི་རྗེས། ཁོས་རྩ་འཛུགས་བྱས་ནས་ཡུལ་གཉིས་ཀྱི་འབྲོག་པ་མང་ཚོགས་ཀྱི་འཐུས་མིའི་ཚོགས་ཆེན་བསྡུས་ཏེ། ཁྲིམས་ལུགས་དྲིལ་སྒྲོག་གནས་ལུགས་བཤད་ཅིང་བརྩེ་བ་གླེང་ནས། ཕྱོགས་གཉིས་ཀས་ཁྲིམས་ལུགས་ནན་སྲུང་དང་འདུམ་སྒྲིག་གྲོས་འཆམ་རང་འགུལ་གྱིས་སྲུང་བ། འཆམ་མཐུན་མཉམ་གནས་བྱེད་པ། ས་མཚམས་སུ་ཕྱུགས་འཚོ་མི་ཆོག་པ་དང་། འདུམ་སྒྲིག་གྲོས་འཆམ་བྱུང་བ་ནི་ལས་སླ་མོ་ཞིག་མིན་པས་ཕྱོགས་གཉིས་ཀས་མཉམ་དུ་དེར་གཅེས་སྐྱོང་དང་རང་འགུལ་གྱིས་བརྩི་སྲུང་བྱེད་པ་ཡང་དང་བསྐྱར་དུ་ནན་བཤད་བྱས། ཁོའི་སྐད་ཆ་དེར་འབྲོག་པ་མང་ཚོགས་ཀྱི་ཁྲོད་ནས་ཁས་ལེན་གང་ལེགས་བྱས་པས། དུས་དེ་ནས་བཟུང་ཡུལ་གཉིས་ཀྱི་འབྲོག་པ་རྣམས་འཆམ་མཐུན་མཉམ་གནས་བྱུང་བ་དང་མཐུན་སྒྲིལ་ངང་འབྲེལ་འདྲིས་བྱས།
2016ལོའི་རྒྱ་ལོའི་གནམ་གང་གི་དགོང་མོར། པདྨ་པ་རྡོ་རྗེ་བཟའ་ཚང་གང་བོས་དགུ་ཐུག་འཐུང་བའི་སྐབས་སུ་ཁ་པར་ཞིག་ཐོན་བྱུང་། ཁ་པར་ཐང་དུ་བཞག་མ་ཐག པདྨ་རྡོ་རྗེས་ལྭ་བ་གོན་ཞོར་དུ། “ཁྱེད་ཚོས་འཐུང་གིན་སྡོད། ང་ལ་སྒུག་མི་དགོས”ཟེར་བ་དང་མཉམ་དུ་ཁ་ཕྱིར་མ་འཁོར་བར་སྒོར་བུད་སོང་།
ཨོ་རོང་སྡེ་བའི་ཀླུ་ག་གེ་མོ(མོ)དང་འཕྲང་དམར་གྲོང་རྡལ་རྐ་མགོ་གཞུང་སྡེ་བའི་སྙིང་ག་གེ་མོ(ཕོ)གཉིས་གཉེན་བསྒྲིགས་རྗེས། ནམ་ཡང་དོན་དག་ཙག་ཙིག་གི་ཆེད་དུ་ཁ་རྩོད་རྒྱུན་མི་ཆད་པས། སྙིང་ག་གེ་མོས་ཕྱི་རུ་གླ་བརྒྱབ་ནས་བཟའ་འཁོན་ལ་བྱོལ་བ་ཡིན་མོད། འོན་ཀྱང་བསམ་ཡུལ་ལས་འདས་པ་ཞིག་ལ་གླ་རྒྱག་པའི་སྐབས་སུ་སྙིང་ག་གེ་མོ་དགའ་གྲོགས་ཞིག་དང་འཕྲད་པས། ཀླུ་ག་གེ་མོ་དང་གཉེན་འཐོར་རྩིས་བྱས། ཕྱོགས་གཉིས་ཀས་གྲོས་བྱས་རྗེས་གཉེན་འཐོར་བར་གྲོས་མཐུན་བྱུང་མོད། འོན་ཀྱང་རྒྱུ་ནོར་བགོ་བཤའི་ཐད་དུ་རྩོད་གླེང་བྱུང་། ལོ་གསར་གནམ་གང་གི་དགོང་མོ་འཁོན་འཛིང་དྲག་པོ་ཞིག་བྱས་པས་ཕྱོགས་གཉིས་ཀའི་ཁྱིམ་མི་རྣམས་ཀྱང་ཐོན། པདྨ་རྡོ་རྗེ་ཐོན་རྗེས་ཁྲིམས་ལུགས་དང་གནས་ལུགས། བརྩེ་བ་བཅས་ཕྱོགས་གསུམ་ནས་སུན་སྣང་མེད་པར་སྙིང་ག་གེ་མོར་ཁ་ཏ་བྱས་པར་མ་ཟད། ཁོའི་བྱ་སྤྱོད་ལ་སྐྱོན་བརྗོད་ནན་མོ་བྱས། དུས་ཚོད་ཉི་ཤུ་ཡི་རིང་ལ་འདུམ་སྒྲིག་བྱས་པ་བརྒྱུད། མཐའ་མར་ཕྱོགས་གཉིས་གྲོས་འཆམ་བྱུང་། འདི་ལྟར་རྒྱ་ལོའི་ལོ་གསར་ཚེས་གཅིག་གི་དགོང་མོར་པདྨ་རྡོ་རྗེ་ཕྱིར་རང་ཡུལ་དུ་ལོག
དུས་ནམ་ཡང་པདྨ་རྡོ་རྗེ་འགལ་བ་དང་རྩོད་གླེང་བྱུང་ཡུལ་དུ་སླེབས་ནས་སེམས་པ་རྣམ་དག་གིས་ཁྱིམ་ཚང་མང་པོར་བདེ་སྐྱིད་བསྐྲུན་པས། ཁོ་ལ་འབྲོག་པ་མང་ཚོགས་ཀྱི་བརྩི་བཀུར་ཐོབ།
འཕྲང་དམར་གྲོང་རྡལ་ཆོས་ཚ་སྡེ་བའི་དཔོན་ཚང་ཚོ་བ་དང་ཧྲེ་གསུམ་པ་གཉིས་ཀྱིས་མཉམ་དུ་ལབ་ཙེ་བརྩིགས་བསམ་རུང་། འོན་ཀྱང་ཀླུ་ག་གེ་མོས་ཡུན་རིང་དུ་ཐུན་མོང་གི་རྩྭ་ས་བདག་འཛིན་བྱས་ཏེ་ཕྱིར་མ་སྤྲད། སྡེ་བའི་མི་དམངས་འདུམ་སྒྲིག་ཨུ་ཡོན་ལྷན་ཁང་གིས་ཐེངས་འགར་འདུམ་སྒྲིག་བྱས་རུང་ཀླུ་ག་གེ་མོས་གང་ལའང་མ་ཉན། 2015ལོའི་ཟླ་བཅུ་བའི་ཉིན་ཞིག འགལ་བ་དེ་མཐའ་མར་བྱོལ་ཐབས་མེད་པར་རྣོ་ངར་ཅན་དུ་གྱུར་སྟེ་ཀླུ་ག་གེ་མོ་དང་གཡང་ག་གེ་མོ་གཉིས་ཀྱིས་ལྕགས་ཁེམ་ལག་ཏུ་བཟུང་ནས་ཤོར་རེས་བྱས། པདྨ་རྡོ་རྗེ་ཡུལ་དངོས་སུ་ཐོན་དུས་ཕྱོགས་གཉིས་རྡུང་རེས་བྱེད་བཞིན་གདའ། ཁོས་གང་ལའང་མ་འཛེམས་པར་དེ་གཉིས་ཀྱི་བར་དུ་བུད་ནས་བར་འདུམ་བྱས། དེ་ནས་སྐད་གསེང་མཐོན་པོས“མཚམས་ཞོག སུ་ཡིས་ལག་འགུལ་ན་ཐོག་མར་ང་རང་བསྒྱེལ་རྗེས། ངས་བཤད”ཟེར་བ་ན། ཕྱོགས་གཉིས་ཀས་རྡུང་རེས་བྱེད་མཚམས་བཞག ཁོས་ཕྱོགས་གཉིས་མཉམ་གཅིག་ཏུ་བོས་ནས་དོན་དངོས་དང་ཁྲིམས་ལུགས་ཀྱི་ལམ་ནས་ཁོ་ཚོ་རང་རང་གི་ནོར་འཁྲུལ་བཤད་དེ་དོ་བདག་ཕྱོགས་གཉིས་ལ་རང་རང་ས་ནས་གུ་ཡངས་བྱེད་དགོས་པའི་ཁ་ཏ་སློབ་གསོ་བྱས། མཐའ་མར་འདུམ་སྒྲིག་ལ་གྲོས་འཆམ་བྱུང་བ་སྟེ། ཀླུ་ག་གེ་མོས་རྩྭ་ས་ཐུན་མོང་དུ་སྤྲོད་པ་དང་། གཡང་ག་གེ་མོས་ཀླུ་ག་གེ་མོར་རྨས་སྐྱོན་བཟོས་པའི་སྨན་ཡོན་སྒོར་སྟོང་བདུན་ལྷག་སྟེར་རྒྱུ་བྱས།
ལོ་ངོ་བརྒྱད་ཀྱི་རིང་ལ། པདྨ་རྡོ་རྗེ་ཡིས་ནམ་ཡང་མི་དམངས་འདུམ་སྒྲིག་པའི་ལས་རྐང་བརྟན་པོར་བསྲུངས་ནས་ལྷག་བསམ་རྣམ་དག་གིས་མང་ཚོགས་ཀྱི་བདེ་སྡུག་ལ་སེམས་ཁུར་བྱས་པ་དང་། མང་ཚོགས་ཀྱི་དཀའ་སྡུག་བསལ་ཞིང་གཞི་རིམ་ཏང་ཨུ་དང་སྲིད་གཞུང་གི་སེམས་ཁྲལ་འཁུར་རོགས་བྱས་ཏེ། སྔ་ཕྱི་རིམ་བསགས་ཀྱིས་རྩོད་གླེང་དང་གྱོད་གཞི་དྲུག་བརྒྱ་ལྷག་འདུམ་སྒྲིག་བྱས་པ་དང་། འདུམ་འགྲིག་བྱུང་ཚད་བརྒྱ་ཆའི་བརྒྱ་དང་གྲོས་འཆམ་ལག་ཏུ་བསྟར་ཚད་བརྒྱ་ཆའི་གོ་དགུ་ལ་སླེབས་པས། མི་དམངས་འདུམ་སྒྲིག་བྱ་བའི་མཉམ་འདྲེས་ནུས་ཤུགས་དང་སྤྱི་ཚོགས་ཀྱི་ཡིད་རྟོན་ནུས་ཤུགས་ཇེ་དྲག་ཏུ་བཏང་བ་དང་། ཡུལ་དེའི་འཆམ་མཐུན་དང་བདེ་སྐྱིད་སྲུང་སྐྱོབ་བྱས།
རྩོམ་སྒྲིག་པ། ཤ་བོ་རིན་མཚོ།


text:
འཛམ་གླིང་མདའ་དཀྲུགས་ཕུ་དཀྲུགས་བཟོ་མཁན་ནི་མི་རེད།
༢༠༡༧།༠༢།༠༥ཉིན་སྤེལ། དེ་རིང་རྒྱལ་བ་རིན་པོ་ཆེའི་མདུན་ནས་ཆོས་འབྲེལ་ཞུས་ཏེ་སྐལ་བ་བཟང་པོ་བྱུང་ཟེར་བ་མིན་པར། ངས་མི་ཚེ་བསྐྱལ་སྟངས་ཤེས་ཀྱི་ཡོད་ཅེས་མུ་མཐུད་དུ་བསམ་བློ་གཏོང་དགོས་རེད། ཅེས་བཀའ་སློབ་སྩལ་སོང་།
རྡོ་རྗེ་གདན། དེ་རིང་ཉིན་གུང་ཚོུད་༡༢།༣༠ཐོག རྡོར་གདན་དུས་དབང་གསུང་ཆོས་ར་བར་བོད་ཀྱི་བླ་ན་མེད་པའི་༧སྤྱི་ནོར་༧གོང་ས་སྐྱབས་མགོན་ཆེན་པོ་མཆོག་གིས་དུས་དབང་ཐེངས་༣༤པའི་ཉིན་བཞི་བར་དུས་དབང་གི་སྔོན་འགྲོའི་བཀའ་ཆོས་སུ་སྒོམ་རིམ་བར་པ་དང་སྤྱོད་འཇུག་གི་བཤད་ལུང་དབུ་འཛུགས་གནང་སོང་།
དེ་ཡང་༧གོང་ས་མཆོག་དུས་དབང་ར་བའི་གསེར་ཁྲིར་མངའ་གསོལ་མཛད་དེ། ཆོས་འབྲེལ་དབུ་འཛུགས་མ་མཛད་གོང་ལེགས་སྦྱར་དང་པཱ་ལི། བོད་སྐད་བཅས་ཀྱི་ཐོག་ནས་ཤེས་རབ་སྙིང་པོ་གསུང་འདོན་གནང་། དེ་རྗེས་སྤྱི་འཐུས་ཚོགས་གཙོ་མཆོག་གིས་སྤྱི་ནོར་༧གོང་ས༧སྐྱབས་མགོན་ཆེན་པོ་མཆོག་ལ་མཎྜལ་རྟེན་གསུམ་འདེགས་འབུལ་ཞུས་སོང་།
དེ་རྗེས་༧གོང་ས་མཆོག་གིས་སྔོན་འགྲོའི་བཀའ་ཆོས་ཀྱི་ཐོག་མར་བཀའ་སློབ་ལམ་སྟོན་ཟབ་རྒྱས་སྩལ་དོན། ཁ་སང་ངོས་ཀྱིས་ཞུས་པ་བཞིན་དུ་ཆོས་ཉན་བཤད་གང་ཡིན་པའི་སྐབས་སུ་ཡང་ཆོས་ཆོས་སུ་སོང་བ་གལ་ཆེན་པོ་དང་། སངས་རྒྱས་པའི་ཆོས་ལས་ཤེར་ཕྱིན་གྱི་དགོངས་པ་ནང་བཞིན་འཆད་འཁྲིད་བྱེད་ཀྱི་ཡིན་དུས། སྐྱབས་འགྲོ་རྨང་གཞི་བྱས་ཏེ་འགྲོ་བ་སེམས་ཅན་ཐམས་ཅད་ལ་ཕན་ཐོག་པའི་བློ་བཟང་པོ་དང་སྙིང་སྟོབས་ཆེན་པོ་ཞིག་སྐྱེས། ང་ཚོ་ཚང་མས་བདེ་སྐྱིད་འདོད་ཀྱི་ཡོད་ཀྱང་། བདེ་སྐྱིད་མ་ཡོང་བ་ནི་སོ་སོའི་སེམས་རྒྱུད་འདུད་མ་ཐུབ་པས་ལན་པ་རེད་ལ། སེམས་རྒྱུད་བཏུལ་ན་བདེ་སྐྱིད་མ་འདོད་ཀྱང་བདེ་སྐྱིད་ཡོང་གི་རེད། བདེ་སྐྱིད་ནི་ཕྱི་ལ་འདུད་རྒྱུ་མིན་པར་ནང་སེམས་རྒྱུད་འདུད་རྒྱུ་ཡིན་པའི་ཆ་ནས། གཞན་དོན་གྱི་བློ་བཟང་པོ་སྐྱེས་ཤིང་དེ་ནི་བླུན་པོའི་ཨུ་ཚུགས་མིན་པར། ཤེས་རབ་ཀྱི་གྲོགས་དང་བཅས་པའི་གཞན་ཕན་གྱི་བློ་ཞིག་གསུངས་ཀྱི་འདུག་གཱ
བོད་གངས་ཅན་ལྗོངས་སུ་གསང་སྔགས་ཀྱི་ཆོས་མང་པོ་དར་ཡོད་པ་ནི་ཕྱོགས་གཅིག་ནས་ཡག་པོ་རེད་མོད། དུས་རབས་ཉེར་གཅིག་པའི་སངས་རྒྱས་པའི་ཆོས་པ་བྱེད་དགོས་རེད་ཅེས་ངོས་ནམ་རྒྱུན་བཤད་ཀྱི་ཡོད། རྒྱུ་མཚན་ནི་སྔར་ང་ཚོས་ཞིབ་ཚག་གིས་ཞིབ་འཇུག་མ་བྱས་པར་དད་པ་དང་དག་སྣང་བྱས་ཏེ་འགྲོ་བསྡད་ཀྱི་འདུག ད་ལྟའི་དུས་རབས་ནང་དུ་སྤྱིར་མིའི་ཤེས་ཡོན་ཡར་རྒྱས་སུ་འགྲོ་བཞིན་པའི་སྐབས་སུ། དངོས་ཡོད་གནས་ཚུལ་གྱིས་གཞི་ལམ་འབྲས་བུའི་རྣམ་པ་དེར་ཞིབ་འཇུག་ཡང་དག་དང་སློབ་སྦྱོང་བྱས་པའི་ཐབས་ལམ་ཐོག་དཔྱད་ནས་ཐར་བ་ཐོབ་པ་ཞིག་དགོས་པ་གལ་ཆེན་ཡིན་པའི་ཆ་ནས། དུས་དབང་ནི་ཕྱིན་རླབས་ཆེན་པོ་ཞེ་དྲག་རེད་མོད། ལམ་སང་སེམས་སུ་འགྱུར་བ་ཐེབས་རྒྱུ་ནི་ཁེག་པོ་ཡིན་པས། འདིར་མི་མང་པོ་ཞིག་འདུས་པ་ཁྱེད་རང་ཚོར་ཕན་དགོས་པ་རེད། ངོས་ཀྱི་ངོས་ནས་ཀྱང་བསམ་བློ་གཏོང་སྟངས་ཤིག་ལབ་པ་བྱུང་ན་ངོས་ལ་ཡང་བློ་བདེ་བོ་ཞིག་དང་། ཁྱེད་རང་ཚོའི་ངོས་ནས་ཀྱང་ཕན་ཐོག་ཡོད་བསྡད་པ་ཞིག་ཡིན་པས་ན། སྤྱོད་འཇུག་དང་སྒོམ་རིམ་བར་མ་གཉིས་སྦྲགས་ནས་བཤད་དགོས་པ་བསམ་བློར་དྲན་པ་ཡིན།
ཆོས་ལུགས་མང་ཆེ་བར་རང་གི་སེམས་རྒྱུད་འདུད་དགོས་པ་གཅིག་གྱུར་རེད། དེ་འདུད་ཐབས་ནི་དད་པ་གཙོ་བོ་བྱས་ཏེ་འདུད་པ་གཅིག་དང་། སངས་རྒྱས་པའི་ཆོས་ནི་དམིགས་གསལ་མ་འདྲ་བ་ཞིག་ལ་དད་པ་གཅིག་པུ་མ་ཡིན་པར་ཉོན་མོངས་པའི་གཉེན་པོ་བསྟེན་དགོས་པ་ཞིག འཛམ་གླིང་མི་དུང་ཕྱུར་༧༠ལྷག་ནི་སྡུག་སྔལ་མི་འདོད་པ་དང་བདེ་བ་འདོད་པ་གཅིག་པ་རེད་མོད། དེའི་ནང་གི་དུང་ཕྱུར་༡༠ལྷག་ཆོས་ལ་དད་པ་མེད་མཁན་རེད། ཡིན་ནའང་། ཚང་མ་མ་ནས་སྐྱེས་པ་དང་མ་ཡི་བྱམས་བརྩེ་འོག་ནས་འཚར་ལོངས་བྱུང་པས། ངོས་ཀྱིས་མཐོང་མྱོང་ཚན་རིག་པས་ཀྱང་ཟླ་ལྔ་ལྷག་ཅན་གྱི་བྱིས་པ་ཞིག་ལ་རྣམ་འགྱུར་འདྲ་མིན་གྱི་པར་རིས་བསྟན་ན་རང་བཞིན་གྱིས་རྣམ་འགྱུར་དེ་བཞིན་སྟོན་པ། བྱམས་བརྩེ་ཡི་རྣམ་འགྱུར་ལ་དགའ་སྣང་དང་སྡུག་པོའི་རྣམ་འགྱུར་ལ་མ་དགའ་བ་སྟོན་གྱི་འདུག ཚན་རིག་པས་མིའི་རང་བཞིན་ལྷན་སྐྱེས་དེ་ནི་བྱམས་བརྩེ་ལྡན་པ་ཞིག་ཡིན་པའི་སྡོམ་རྒྱབ་ཡོང་གི་འདུག སྐབས་དེ་དུས་ངོས་ལ་རེ་བ་ཆེན་པོ་བྱུང་སོང་། བྱམས་བརྩེ་ཡི་ས་བོན་ནི་ཡོད་ཡོད་པ་རེད། དེ་ནི་ཆུ་ལུད་དྲོད་བཤེར་གྱིས་འཚར་དགོས་པ་ནང་བཞིན་དུ་ཤེས་ཡོན་ནི་བདེ་སྐྱིད་དང་སེམས་ཀྱི་ཞི་བདེ་ཡི་རྩ་བ་ཡིན་པ། རྒྱུ་དང་དབང་ཆ། ཁ་ཡག་པ་གཅིག་པུ་མ་ཡིན་པར་སེམས་པ་རྣམ་དག་གིས་གྲོགས་དང་གྲོགས་མོ་དངོས་ནས་ཕན་ཚུན་ལ་བློས་འཁེལ་བ་ཞིག་ཡོང་དགོས་པ་ལ་ང་ཚོས་ཀླད་པ་བེད་སྤྱོད་བཏང་སྟེ། ཁོང་ཁྲོ་དང་ཕྲག་དོག་བྱས་ན་སྐྱོན་ཅི་ཡོད་ངོ་སྤྲོད་ཡག་པོ་ཞིག་དང་། ཐར་བ་ཐོབ་པ་དང་སྐྱེས་པ་ཕྱི་མའི་སྐད་ཆ་མ་བཤད་པར་འཛམ་གླིང་མི་དུང་ཕྱུར་༧༠ལྷག་ལ། གནའ་སྔ་མོར་འཛམ་གླིང་གི་གཅིག་གིས་གཅིག་ལ་འབྲེལ་བ་ཞིག་ཡོད་པ་མ་རེད་མོད། དེ་རིང་ཁ་སང་དངོས་པོའི་འཕྲུལ་ཆས་ཡར་རྒྱས་སུ་ཕྱིན་ཡོད་པས་ན། ཧ་ཅང་ཕན་ཚུན་ལྟོས་གྲུབ་ཆགས་ཡོད་པས་འཛམ་གླིང་གོ་ལ་གཅིག་གྱུར་གྱི་རྣམ་པ་གསལ་རུ་འགྲོ་བཞིན་པ་རེད། ང་ཚོའི་བསམ་བློའི་སྟེང་ནས་ང་ཚོ་དང་ཁོ་ཚོ་ཞེས་བསམ་ནས་བསྡད་ན་དེ་ནི་དངོས་ཡོད་གནས་ཚུལ་དང་མཐུན་གྱི་མི་འདུག དུད་འགྲོའི་རིགས་ཀྱིས་འཛམ་གླིང་ལ་གནོད་པ་གང་ཡང་བསྐྱད་མེད་པ་དང་འཛམ་གླིང་མདའ་དཀྲུགས་ཕུ་དཀྲུགས་བཟོ་མཁན་ནི་མི་རེད། མིའི་རྣམ་དཔྱོད་ནི་ཉོན་མོངས་ཀྱི་གཞན་དབང་དུ་ཕྱིན་པའི་སྐབས་རྙོག་དྲ་བཟོ་མཁན་དུ་གྱུར་ཏེ། འཛམ་གླིང་སྒང་དུ་ང་ཚོ་དང་ཁོ་ཚོ་ཞེས་ཆོས་ཕྱོགས་དང་མི་རིགས་སོགས་ཀྱི་ཐོག་ནས་དབྱེ་འབྱེད་བྱས་པའི་འབྲས་བུས་མི་མང་པོ་ཞིག་དཀའ་ངལ་ནང་དུ་ལྷུང་བ་རེད། དེ་བས་ང་ཚོས་བཤད་བཞིན་པའི་སེམས་ཅན་ཐམས་ཅད་ཟེར་བ་གང་ལ་ཕྱིན་སོང་། བློ་གཟི་བོའི་ངང་ནས་བལྟས་ན་བྱམས་བརྩེ་ཅན་གྱི་མི་ནི་སྐྱིད་པོ་ཡོད་པ་དང་། བྱམས་བརྩེ་དེ་ཤེས་ཡོན་གྱི་སྒང་ནས་བྱིས་པའི་དུས་ནས་ངོ་སྤྲོད་ཅིག་བྱེད་ཐུབ་ན་མི་རབས་རྗེས་མར་ཏན་ཏན་ཕན་ཐོག་ཡོང་གི་རེད།
ད་སྔ་འཛམ་གླིང་དུ་བདེ་སྐྱིད་ཟེར་ན་མིག་གིས་ལྟད་མོར་ལྟ་བ་དང་རྣ་བས་སྙན་པོ་ཉན་ཡ། ཆང་རག་སོགས་འཐུང་སྟེ་ལུས་ཤེས་ཀྱི་ཚོར་བའི་བདེ་བ་སླེབས་ཀྱི་ཡོད་པ་དང་། དེ་ནི་ཕྲལ་སེལ་ཙམ་རེད་མ་གཏོགས་ཡུན་རིང་པོར་འདུག་གི་མ་རེད། ཡིད་ཤེས་ལ་བསྟེན་ནས་བདེ་སྐྱིད་ཅིག་ཡོང་པ་ཡིན་ན། ཕྱི་ལོག་གི་རྐྱེན་ཅི་འདྲ་ཡོང་ཀྱང་གཅིག་པ་ཡིན་པས་ན་སེམས་ཁམས་རིག་པ་ཧ་ཅང་གིས་གལ་ཆེན་པོ་རེད།
ང་ཚོར་མི་གཅིག་གྱུར་གྱི་འདུ་ཤེས་ནི་ཧ་ཅང་གིས་གལ་ཆེན་པོ་རེད། ངོས་རང་རྒྱལ་བ་རིན་པོ་ཆེ་ཡིན། ངོས་ནང་པ་ཡིན། ངོས་བོད་པ་ཡིན། ལྷག་པར་དུ་ངོས་རང་རྒྱལ་བ་རིན་པོ་ཆེ་ཡིན་ཞེས་ཧ་ཅང་རྩ་ཆེན་དུ་བརྩིས་པ་ཡིན་ན། འཛམ་གླིང་དུ་རྒྱལ་བ་རིན་པོ་ཆེ་གཅིག་མ་གཏོགས་མེད་པས་ན། ངོས་འཛམ་གླིང་གི་མི་དུང་ཕྱུར་༧༠ལྷག་ནང་གི་གཅིག་ཡིན་པ་སེམས་སུ་དྲན་ན། གཡས་དང་གཡོན། མདུན་རྒྱབ་གང་ལ་བལྟས་ན་ཡང་གྲོགས་པོ་མང་པོ་འདུག ངོས་རང་འཛམ་གླིང་གི་རྒྱལ་བ་རིན་པོ་ཆེ་ཡིན་བསམ་ནས་བསྡད་ན། གཡས་གཡོན་མདུན་རྒྱབ་གང་ལ་བལྟས་ཀྱང་རྒྱལ་བ་རིན་པོ་ཆེ་ཡོད་པ་མ་རེད། ངོས་རང་གཅིག་པུ་གྲོགས་མེད་ཁེར་རྐྱང་ལ་གྱུར་བ་རེད། དེ་བས་དེ་ནི་གྱོང་རེད། དེ་རིང་འདིར་འདུས་པའི་མི་རིགས་འདྲ་མིན་གྱི་མི་རྣམས་ཀྱིས་རྒྱལ་བ་རིན་པོ་ཆེ་ཡིས་མི་ཡི་འདུ་ཤེས་གལ་ཆེན་རེད། མི་དང་མིའི་བར་གྱི་བརྩེ་བ་གལ་ཆེན་རེད། རྟག་ཏུ་འཛུམ་ཤིག་ཤིག་བགྱིས་ཟེར་གྱི་འདུག་ཅེས་དྲན་པར་བྱས་ཨ། སྔོན་ལ་ཕར་འཛུམ་ཤིག་ཤིག་བྱས་དང་ཕར་ཕྱོགས་ནས་ཀྱང་ཚུར་འཛུམ་ཤིག་ཤིག་བྱེད་པའི་གོ་སྐབས་བྱུང་བ་རེད།
ངོས་ཀྱིས་རྨི་ལམ་ཚུན་ཆད་ལའང་ནང་པའི་དགེ་སློང་ཞིག་ཡིན་པ་སེམས་སུ་དྲན་གྱིན་ཡོད། བྱམས་བརྩེ་ཡི་བསླབ་བྱ་གནང་མཁན་གྱི་ཆོས་ལུགས་ཚང་མར་དངོས་ནས་སོ་སོའི་ཆོས་ལུགས་དེ་ནི་བསམ་པ་རྣམ་དག་གིས་ལག་ལེན་འཁེལ་བ་ཡིན་ན། གང་ལྟར་སེམས་རྒྱུད་ཐུལ་བར་ཏན་ཏན་ཕན་ཐོག་ཡོད་པ་དང་། འཛམ་གླིང་གི་ཆོས་ལུགས་ཚང་མར་བྱམས་བརྩེ་ཡོད་པ་གཅིག་པ་རེད་འདུག དེ་འབྲེལ་གྱིས་ལྟ་གྲུབ་མ་འདྲ་བ་ཡོད་ཀྱང་བཟོད་པ་དང་ཆོག་ཤེས་ཀྱི་ཉམས་ལེན་བྱེད་པ་གལ་ཆེན་པོ་རེད།
ལྷག་པར་ཁྱེད་རང་ཚོ་རྒྱ་མི་རིགས་ནི་ལོ་རྒྱུས་ཀྱི་ཐོག་ནས་ཀྱང་བོད་རྒྱ་འབྲེལ་བ་ཆེན་པོ་ཡོད་པ་དང་། ཕལ་ཆེར་འཛམ་གླིང་གང་སར་རྒྱ་རིགས་ཡོད་པ་དེར་ནང་པའི་ལྷ་ཁང་ཡོད་པའི་སྲོལ་ཞིག་འདུག་པས། ལོ་རྒྱུས་ཐོག་ནས་ཀྱང་རྒྱ་རིགས་གྲོགས་པོ་ཚོ་སངས་རྒྱས་པའི་ཆོས་བྱེད་མཁན་ཞིག་ཆགས་ཡོད་པ་རེད། ད་སྔ་ཡང་འཛམ་གླིང་དུ་ནང་བའི་ཆོས་བྱེད་མཁན་གྱི་གྲངས་འབོར་མང་ཤོས་ནི་རྒྱ་ནག་ཆགས་ཡོད་པ་རེད་ལ། རྒྱ་ནག་མི་ས་ཡ་༤༠༠ལྷག་ཅིག་བཤད་ཀྱི་འདུག
ངོས་རང་ཆོས་འཆད་རྒྱུ་ཡིན་དུས་བཞུགས་ཁྲིའི་སྟེང་བསྡད་ཡོད་པ་རེད་མ་གཏོགས། ང་ཚོ་ཚང་མ་མི་གཅིག་གྱུར་ཆགས་ཡོད། ང་ཚོ་ཙམ་མ་ཟད་འཛམ་གླིང་འདིའི་སྟེང་མི་དུང་ཕྱུར་བདུན་བཅུ་ཙམ་ཡོད་པ་ཚང་མ་འགྲོ་བ་མི་གཅིག་པ་རེད། སྐྱེས་སྟངས་དང་མཐར་འཆི་སྟངས་ཀྱང་གཅིག་པ་རེད། གསོན་པའི་རིང་ཆགས་སྡང་རྨོངས་གསུམ་གཙོ་བོར་འགྱུར་པའི་ཉོན་མོངས་དེ་དག་རང་ཆས་སུ་ཡོད། དེ་བཞིན་བྱམས་པ་དང་སྙིང་རྗེ་སྒོམ་རྒྱུའི་ནུས་པ་དེ་ཡང་གཅིག་མཚུངས་སུ་ཡོད།
ངོས་ཀྱིས་གོང་ནས་མར་བཤད་བཞག་པ་དེ་ནི་དྲན་གསོ་བྱས་ཏེ་སེམས་སུ་ཉར་ཐུབ་པ་ཞིག་དང་ཉར་བ་གཅིག་པུ་མིན་པར་ཡང་ཡང་བསམ་བློ་གཏོང་བ་གལ་ཆེན་རེད། ངོས་རང་ལ་ཆ་གཞག་ན། ཚེ་སྔོན་མར་བསོད་ནམས་ཆེན་པོ་བསགས་ཡོད་པའི་མི་ཞིག་རེད་མོད། བྱང་ཆུབ་ཀྱི་སེམས་དང་སྟོང་ཉིད་ཀྱི་ལྟ་བ་ནི་ལོ་བཞི་བཅུ་ལྔ་བཅུ་དྲུག་བཅུ་ལ་བསམ་བློ་བཏང་ནས་ཡོང་བ་ཞིག་མ་གཏོགས་ལས་སླ་བོར་ཡོང་གི་མི་འདུག་པས། ཁྱེད་རང་ཚོས་ཀྱང་ཡུན་རིང་བསམ་བློ་བཏང་སྟེ་སེམས་སུ་འགྱུར་བ་ཐེབས་པ་མ་གཏོགས་དག་ག་ཞིག་གིས་རྩ་བ་ཉིད་ནས་ཡོང་གི་མ་རེད། འཁྱུགས་ཤིག་བསམ་བློ་བཏང་སྟེ་ཡོང་ཡ་མི་འདུག་བསམ་ན་ཧ་ཅང་གིས་བྱབ་ཆུང་རེད། སངས་རྒྱས་བཅོམ་ལྡན་འདས་ཀྱིས་ཀྱང་སྐལ་ཆེན་གྲངས་མེད་གསུམ་གྱི་ཚོགས་བསགས་པ་རེད་ཟེར་གྱི་ཡོད་པ་རེད། བྱས་ཙང་དེ་མིན་ང་ཚོས་གདམ་ཀ་བྱེད་ཀྱི་གང་ཡང་མེད། དེ་བས་དེ་རིང་རྒྱལ་བ་རིན་པོ་ཆེའི་མདུན་ནས་ཆོས་འབྲེལ་ཞུས་ཏེ་སྐལ་བ་བཟང་པོ་བྱུང་ཟེར་བ་མིན་པར། ངས་མི་ཚེ་བསྐྱལ་སྟངས་ཤེས་ཀྱི་ཡོད་ཅེས་མུ་མཐུད་དུ་བསམ་བློ་གཏོང་དགོས་རེད། ཅེས་བཀའ་སློབ་ཟབ་ཅིང་རྒྱས་པ་སྩལ་པ་བཅས།།
གསར་འགོད་པ་ཆོས་ཉིད་ཀྱིས་རྡོར་གདན་ནས།


text:
སེམས་ལ་ཞི་བདེ་ཡོད་ན་ཚེ་རིང་བ་དང་ནད་མེད་པ་ཡོང་གི་རེད།
དེ་རིང་ཞོགས་པར་༧གོང་ས་མཆོག་གིས་ཀོ་རི་ཡའི་ཆོས་ཞུ་བ་མི་གྲངས་༢༥༠ གཙོས་རྒྱལ་ཁབ་ཁག་༦༢ ནས་བཅར་བའི། དད་ལྡན་ཆོས་ཞུ་བ་ཚོར་དཔལ་མགོན་འཕགས་པ་ཀླུ་གྲུབ་ཀྱིས་བརྩམས་པའི་དབུ་མ་རྩ་བ་ཤེས་རབ་ཀྱི་ཆོས་འབྲེལ་ཉིན་གསུམ་གྱི་རིང་གནང་འགོ་བརྩམས་སོང་།
དེ་ཡང་ཟླ་འདིའི་ཕྱི་ཚེས་༢༩ ཉིན་གྱི་ཞོགས་པའི་ཆུ་ཚོད་༩ པའི་སྟེང་། དྷ་ས་ཐེག་ཆེན་ཆོས་གླིང་གཙུག་ལག་ཁང་དུ་༧གོང་ས་མཆོག་སྤྱན་རྒྱ་སྤོས་སྣེས་མདུན་བསུས་ཏེ། བཞུགས་ཁྲིར་ཞབས་སོར་འཁོད་མཚམས། ཀོ་རི་ཡའི་ཆོས་ཞུ་བ་ཚོས་ཀོ་རི་ཡའི་སྐད་ཀྱི་ཐོག་ཤེས་རབ་སྙིང་པོ་འུར་འདོན་གནང་སོང་།
དེ་ནས་༧གོང་ས་མཆོག་གིས་དད་ལྡན་མང་ཚོགས་ལ་གསུང་བཤད་གནང་དོན། “ང་རང་ཚོ་ཚང་མས་དུས་རབས་༢༡ པ་འདིིའི་ནང་མི་ཚེ་སྐྱེལ་དགོས་ཀྱི་ཡོད་རེད། ངས་ནམ་རྒྱུན་ལོ་ཉི་ཤུ་སུམ་ཅུ་མན་ཆད་ལ་དུས་རབས་༢༡ པའི་མི་རབས་དང་། ལོ་དྲུག་བཅུ་བདུན་ཅུ་ཡིན་མཁན་དེ་ཚོ་དུས་རབས་༢༠ པའི་མི་རབས་རེད་ཟེར་གྱི་ཡོད། དུས་རབས་༢༡ པའི་ལོ་བཅུ་ཕྲག་གཅིག་ལྷག་ཙམ་མ་གཏོགས་ཕྱིན་ཡོད་མ་རེད། དུས་ཚོད་མང་ཆེ་བ་ད་དུང་གཞི་ནས་འགྲོ་རྒྱུ་རེད། དེར་བརྟེན། འཛམ་གླིང་སྤྱིའི་ཆ་ནས་བཤད་ན་ཡང་། དུས་རབས་གསར་པ་དེ་དུས་རབས་རྙིང་པ་དང་མི་འདྲ་བར་ཞི་བདེ་ཡོད་པ་ཞིག་དགོས་ཀྱི་ཡོད་རེད། ཞི་བདེ་ཟེར་བ་དེ་ནང་སེམས་ཀྱི་ཞི་བདེ་བསྐྱེད་ནས་ཡོང་དགོས་ཀྱི་ཡོད་པ་རེད། དེར་བརྟེན། ཞི་ཟེར་ནས་ཕྱི་ལོག་ནས་འབད་བརྩོན་བྱས་བསྡད་པ་འདྲ་བོ་དང་། ཡིག་ཆ་བཞག་བསྡད་པ་འདྲ་བོས་ཕན་གྱི་ཡོད་མ་རེད། ཞི་བདེ་ངོ་མ་ཞིག་བསྐྲུན་དགོས་ཀྱི་ཡོད་ན་ནང་སེམས་ཀྱི་ཞི་བདེ་བསྐྲུན་དགོས་ཀྱི་ཡོད་རེད”ཅེས་གསུངས་སོང་།
ཡང་ཁོང་གིས་“དེ་རིང་ཁ་སང་ཚན་རིག་པ་ཚོ་ཡིན་ན་ཡང་ནང་སེམས་ཀྱི་རྣམ་པར་ཤེས་པ་ཟེར་བ་དེ་གལ་ཆེན་པོ་ཞིག་ལ་ངོས་འཛིན་བྱེད་ཀྱི་འདུག་ག ཅི་ཙམ་གྱིས་རྣམ་རྟོག་འཁྲུག་པ་ཡིན་ན་དེའི་ཚོད་ཀྱིས་ལུས་པོའི་འཕྲོད་བསྟེན་ལ་གནོད་པ་ཡོང་གི་ཡོད་པ་དང་། སེམས་ནང་ལ་རྣམ་རྟོག་གི་འཛིང་པ་མེད་ནས་སེམས་ཞི་བདེ་བག་ཕེབ་ངང་གནས་ཡོད་ན་ལུས་པོའི་འབྱུང་བ་དེ་ཚོ་ཡང་སྙོམས་པར་གནས་ཀྱི་ཡོད་རེད། རྒན་པོ་རྒན་མོ་ལོ་ཆེན་པོ་དེ་ཚོས་སེམས་ལ་དངངས་སྐྲག་ཡོད་ན་ཚེ་ཐུང་བ་དང་། སེམས་ལ་ཞི་བདེ་ཡོད་མཁན་ཚོ་ཚེ་རིང་བ་ཡོད་པ་བཤད་ཀྱི་ཡོད་རེད། དེར་བརྟེན། དེ་སང་གཞི་ནས་ཕྱིའི་དངོས་པོ་གཅིག་པུ་མ་ཡིན་པར་ནང་རྣམ་པར་ཤེས་པའི་ཐོག་ལ་དོ་སྣང་གསར་པ་ཞིག་ཡོང་གི་ཡོད་རེད། སེམས་ཀྱི་ཞི་བདེ་དེ་སེམས་ཀྱི་ཡོན་ཏན་ཞིག་ཆགས་ཡོད་རེད། སེམས་ཀྱི་ནང་གི་ཞེ་སྡང་དང་ཕྲག་དོག་དེ་ཚོས་སེམས་དཀྲིག་གི་ཡོད་རེད། སེམས་ཀྱི་ཞི་བདེ་བཟོ་དུས་སེམས་ཀྱི་ཞི་བདེ་དཀྲིག་མཁན་གྱི་རྣམ་རྟོག་དེ་ཚོེར་སྐྱོན་བལྟས་ཏེ། དེ་དག་ཉུང་དུ་གཏོང་ཐབས་དང་དེ་དང་འཛིན་སྟངས་འགལ་བ་ཡིན་པའི་བྱམས་པ་དང་བརྩེ་བ་དེ་ཚོ་ཡར་རྒྱས་གཏོང་དགོས་ཀྱི་ཡོད་རེད། སེམས་ཀྱི་ཞི་བདེ་བསྐྲུན་ཟེར་བ་དེ་སྐྱེ་བ་ཕྱི་མའི་སྐད་ཆ་མ་རེད། ཁ་ཡོད་ལག་ཡོད་ཀྱི་ད་ལྟའི་གནས་སྟངས་འདིར་ཞི་བདེ་དགོས་པ་གཞི་ནས་མང་པོ་ཞིག་གིས་ཤེས་ཀྱི་ཡོད་རེད། དུས་རབས་༢༡ པ་འདི་ཞི་བདེའི་དུས་རབས་ཤིག་བཟོ་དགོས་པ་དེ་ཁྱེད་རང་ཚོ་མི་རབས་གཞོན་པ་ཚོས་འགན་རེད་མ་གཏོགས་ང་ཚོས་འགན་མ་རེད། ངའི་མི་རབས་དེ་དུས་རབས་༢༠ པའི་མི་རབས་རེད། ད་ང་ཚོས་བདེ་མོ་བཞུགས་ཞེས་པའི་མཚམས་སུ་སླེོབས་ཡོད་རེད། དེར་བརྟེན། ཁྱེད་རང་ཚོ་དུས་རབས་༢༡ པའི་ནང་མི་ཚེ་མང་བ་སྐྱེལ་མཁན་ཚོར་འགན་ཞིག་ཡོད་རེད་”ཅེས་གསུངས་སོང་།
མཐར་ཁོང་གིས་ཆོས་ལུགས་ཕན་ཚུན་བར་མཐུན་སྒྲིལ་དགོས་སྐོར་དང་། ནང་པ་སངས་རྒྱས་པའི་ཆོས་ཀྱི་སྒྲོམ་གཞི་གཙོ་བོ་དེ་བདེན་པ་བཞི་ཡིན་སྐོར། དེ་བཞིན་སངས་རྒྱས་པའི་ཆོས་རྣམ་དག་ཅིག་བྱེད་པར་ཆགས་སྡང་གི་གཞན་དབང་དུ་འགྲོ་མི་ཉན་སྐོར་སོགས་གསུངས་སོང་།།